ЎзА - Сурхондарё вилояти марказида инновацион жамоат транспорт бекатлари фойдаланишга топширилди\nСурхондарё вилояти марказида инновацион жамоат транспорт бекатлари фойдаланишга топширилди\n01.07.2018 00:18 Чоп этиш версияси\n30 июнь - Ёшлар куни муносабати билан Ўзбекистон Республикаси Инновацион ривожланиш вазирлиги ҳамда Термиз шаҳрининг ёш тадбиркорлари ҳамкорлигида Сурхондарё вилояти марказида инновацион жамоат транспорт бекатлари фойдаланишга топширилди. Вазирлик матбуот хизматининг маълум қилишича, Термиз шаҳрида иккита ақлли бекатнинг қурилиши якунланиб, тўлиқ жиҳозланди, яна саккизта бекатнинг қурилиши давом этмоқда.\nИшга тушган замонавий бекатларга ёзги-қишки кондиционер, жамоат транспорти ҳаракат жадвалининг таблоси, “Фуқаро-тезкор ёрдам хизмати” фавқулодда алоқа ахборот панели, атроф-муҳит мониторинги сенсори, бепул Wi-fi интернет тармоқлари, видео назорати ҳамда USB электр тармоғи нуқталари ўрнатилган. Ҳар бир бекатда қуёш панеллари ҳам бўлиб, бу панеллардан олинадиган энергия бекатнинг ёритгичлари ва USB электр тармоғи нуқталарини автоном электр энергияси билан таъминлаш қувватига эга.\nБундан ташқари, бекатдаги одамларнинг сони тўғрисида тезкор маълумотлар тўплаш имконияти ҳам бўлиб, бу йўналишдаги транспортни режалаштиришга шароит яратади. Шунингдек, бекатларда ва уларнинг ён-атрофида жамоат тартибини бузиш ҳолатлари бўйича тезкор маълумот олиш ҳам мумкин. Бекатларга банк тўлов терминалларининг ўрнатилгани эса аҳоли учун яна бир қулайликдир.\nБекатни жиҳозлашда барча ҳолатлар эътиборга олинган: Учта бўлинмага эга чиқинди қутичалари чиқиндиларни турларига қараб ажратиш имкониятини беради. Бу ўз навбатида аҳолининг экологик маданиятини ўсишига ҳисса қўшади. Бекатларга ўрнатилган пойабзалларни тозалаш ускуналари йўловчиларни саранжом-саришта юришларига, жамоат транспортининг озода сақланишига хизмат қилади.\nИнновацион бекатларда қулайликни таъминлаш мақсадида унинг орқа ва ён модуллари уяли поликарбонатли устунлар иборат бўлиб, ламинатланган қулай ўриндиқлар билан жиҳозланган. Мавсумий иқлим ўзгаришларини инобатга олган ҳолда бекатлар очиқ ва ёпиқ кутиш залларидан иборат. Шунингдек, ақлли бекатнинг ўзгарувчан ҳаво иқлимига чидамлилигини ошириш мақсадида унинг ички томонида иқлимни назорат қилувчи мосламалар жойлаштирилган.\nБекатларнинг ойналари оддий эмас, инновацион бўлиб, улар кеч тушгач катта экран вазифасини бажаради. Улар орқали турли ижтимоий ва тижорий реклама роликлари намойиш этилмоқда. Бу роликларни бекатни ичидан ҳам, ташқарисидан ҳам томоша қилиш имконияти мавжуд.\nУмуман олганда, ушбу инновацион бекатлар аҳоли учун ҳам, жамоат транспортлари қатнаши учун ҳам замонавий шарт-шароитларни яратиши билан кўпчиликда қизиқиш уйғотмоқда. Кейинчалик бундай бекатлар республикамизнинг бошқа вилоятларининг шаҳар ва туманларида қурилиши режалаштирилган. Термиз шаҳри ҳокимияти томонидан шаҳарнинг ўзида яна 50 та ақлли бекат барпо этилиши кутилмоқда.\nБу лойиҳанинг ярми давлат маблағлари томонидан молиялаштирилган бўлса, ярми тадбиркорлар ҳиссасига тўғри келади. Мазкур лойиҳани амалга тошириш учун 28 ёшли тадбиркор Олимжон Саппаровга 14 фоизли имтиёзли кредит ажратилган бўлиб, у бу кредитларни бекатлардан олинадиган даромад ҳисобига қоплаши кутилмоқда.\nТаъкидлаш жоизки, бекатларнинг 30 фоиз қисми савдо-сотиқ ва маиший хизмат кўрсатиш шаҳобчаларини ташкил қилиш учун мўлжалланган. Шунингдек, уларда кутубхоналар ташкил қилиш ҳам назарда тутилган.


Бутун жаҳон соғлиқни сақлаш ташкилоти бонг уради: ХХ аср юрак-қон томир касалликлари асри эди, ХХИ юз йиллик эса аллергия даври. Чунки шу кунларда жаҳон аҳолисининг 20 фоиздан ортиқроғи бу касалликдан азоб чекмоқда. Организм учун улкан ўзгаришлар даври бўлган ҳомиладорликда эса илгари аллергия ҳақида умуман эшитмаган аёллар ҳам унга мубтало бўлишлари мумкин. Даволаш жуда эҳтиёткорлик билан амалга оширилиши керак.\nАввало, ҳомиладор аёл ўз саломатлигига эътиборли бўлиши лозим. Бу даврда ортиқча дори-дармон истеъмол қилмаслик, косметик ва маиший кимё воситаларидан иложи борича фойдаланмаслик, сунъий эмас, фақат табиий матолардан либослар кийиш, тоза ҳавода юриш ва тўғри овқатланиш муҳим. Зеро, аллергия – организмнинг кучли ҳимоя реакцияси бўлиб, бунда иммун тизими ташқи таъсирлар у ёқда қолиб инсоннинг ўз тўқималарини зарарлай бошлайди. Шу сабабли танамизни зарарли ташқи таъсирлардан ҳимояласак, иммун тизими ҳам издан чиқмай, ўз вазифасини тўғри ва аниқ бажара олади.\nАллергенлар бевосита ҳомилага таъсир қилмайди, чунки уларнинг йўлини платсента тўсиб туради. Шунга қарамай, онанинг умумий аҳволидаги ўзгаришлар, аллергия симптомлари оқибатида юзага келган ноқулайликлар, қабул қилинадиган дори-дармонлар (аллергияда қабул қилинадиган дори воситалари бачадон-платсента қон айланиш тизимини сусайтириб, ҳомилага кислород етишмаслигини юзага келтириши) болага салбий таъсир ўтказиши мумкин.\nЧекиш, алкогол ичимликлар ичиш ҳам аллергияга мойилликни кучайтиради, ҳомиладор аёл буни эътибордан қочирмаслиги керак. Шунингдек, бу даврда уй ҳайвонлари боқишни ҳам тавсия этмаймиз. Чунки уларнинг жунида ўткир аллергенлар яшайди. Хоналарни тез-тез шамоллатиб туринг, ҳар куни чангларни ҳўл латта билан артиб чиқинг, ҳафтада камида бир марта гиламларни чангютгич билан тозаланг, ёстиқларнинг чангини қоқиб офтобга ёйиб қўйинг. Хуллас, атрофингизда аллергия чақариши мумкин бўлган барча нарсаларни йўқотинг.


Саудия Арабистони АҚШ билан 110 млрд долларлик мудофаа шартномалари тузди\n22:59 / 20.05.2017\nФото: AFP 2017 / Giuseppe Cacace\nАҚШ Ар-Риёдда президент Дональд Трамп ва давлат котиби Рекс Тиллерсон иштирокидаги маросимда Саудия Арабистони билан 110 млрд долларлик мудофаа шартномасини имзолади, деб журналистларга хабар берди Оқ уй вакили.\n“Президент ва давлат котиби Тиллерсон деярли 110 млрд долларлик ҳарбий савдолар бўйича ҳужжатларни имзолаш маросимида иштирок этмоқдалар”, деб маълум қилган Оқ уй вакили.\nУнинг айтишича, бу шартномалар АҚШ ва Саудия Арабистонининг хавфсизлик соҳасидаги ҳамкорлигини сезиларли кенгайтиради ва барқарорликка кўмак беради. “Улар қиролликнинг бутун минтақа бўйлаб аксилтеррор операциялардаги иштирок этиш имкониятларини кенгайтиради”, деб айтди АҚШ маъмурияти ходими.\nReuters ахборот агентлигининг Оқ уй ходимига иқтибос келтирган ҳолда хабар беришича, бу шартномалар “Саудия Арабистони ва Форс кўрфази минтақасининг Эрон таҳдидлари олдида узоқ муддатлик хавфсизлигини қўллаб-қувватлайди”.\nСаудия Арабистони дунёда ҳарбий харажатлар бўйича АҚШ ва Хитойдан кейин учинчи ўринда туради.


hidoyat.uz – “Мовароуннаҳр” нашриётининг сайти - ПАЙҒАМБАРИМИЗ (АЛАЙҲИССАЛОМ)НИНГ НАСИҲАТЛАРИ\nПАЙҒАМБАРИМИЗ (АЛАЙҲИССАЛОМ)НИНГ НАСИҲАТЛАРИ\n2016 йил 3 март\nАбу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Ким мендан бу сўзларни олиб, уларга амал қилади ёки уларни амал қиладиган кишига ўргатиб қўяди?” дедилар. “Мен, эй Аллоҳнинг Расули”, дедим. Сўнг у зот қўлимдан тутиб, бешта нарсани санадилар. Айтдиларки: “Ҳаромлардан сақлан, инсонларнинг энг обиди бўласан; Аллоҳ сенга тақсимлаган нарсага рози бўл, инсонларнинг энг бойи бўласан; қўшнингга яхшилик қил, мўмин бўласан; ўзинг учун яхши кўрган нарсани (бошқа) инсонларга ҳам яхши кўр, мусулмон бўласан; кўп кулма, чунки кўп кулиш қалбни ўлдиради”» (Имом Термизий).\n1. “Ҳаромлардан сақлан, инсонларнинг энг обиди бўласан”.\nБу жумладаги “обид” сўзи “ибодат” сўзидан олинган бўлиб, луғатда ўзгага бўйин эгиш маъносини англатади. Истилоҳда унга бир неча хил таъриф берилган. Улардан бири бундай: ибодат Аллоҳ таоло рози бўладиган, яхши кўрадиган зоҳирий ва ботиний амаллар ҳамда сўзлардир. Аллоҳ таоло рози бўладиган амалларни қиладиган киши, аввало, У зот ман этган нарсалардан тийилиши лозим бўлади.\nҲасан (раҳматуллоҳи алайҳ) бундай деган: “Бандалар Аллоҳ қайтарган нарсани тарк этишдан афзалроқ бирор ибодат қила олмайдилар”. Шунинг учун, мусулмон киши аввало ҳаромлардан сақланиши, агар бирор ҳалол нарсага ҳаром аралашиб қолса, ундан сақланиши лозим бўлади.\n2. “Аллоҳ сенга тақсимлаган нарсага рози бўл, инсонларнинг энг бойи бўласан”. Яъни, дунёда бахтли яшаш учун кўпгина мол-мулк эмас, балки ўзига тақсимланган ризққа қаноат қилиш керак.\nБишр Хофий (раҳматуллоҳи алайҳ): “Қаноат фақат мўминнинг қалбида бўладиган мулкдир”, деганлар.\nЗуннун Мисрий (раҳматуллоҳи алайҳ): “Ким қаноат қилса, замондошларидан хотиржам бўлади, яқинлари орасида обрўси баланд бўлади”, деганлар.\n3. “Қўшнингга яхшилик қил, мўмин бўласан”. Кишининг яхшию ёмон кунларида доим ёнида яшайдиган инсон унинг қўшнисидир. Уламолар қўшниларни ҳақларига кўра учга бўлганлар:\n1. Қариндош мусулмон қўшни. Бу қўшнининг учта ҳақи бўлади: қўшнилик ҳақи, қариндошлик ҳақи, мусулмонлик ҳақи. 2. Қариндош бўлмаган мусулмон қўшни. Бу қўшнининг иккита ҳақи бўлади: қўшнилик ҳақи, мусулмонлик ҳақи. 3. Мусулмон бўлмаган қўшни. Бу қўшнининг фақат қўшнилик ҳақи бўлади.\n4. “Ўзинг учун яхши кўрган нарсани инсонларга ҳам яхши кўр, мусулмон бўласан”. Яъни, комил мусулмон бўласан. Зеро, Аллоҳ таоло мусулмонларга ирқи, миллати, насл-насабидан қатъи назар, барча инсонларга яхши муомала қилишни буюрган: «...Одамларга ширинсўз бўлинг...» (Бақара, 83). Инсонларга яхшилик қилиш яхши гапиришдан бошланади.\n5. “Кўп кулма, чунки кўп кулиш қалбни ўлдиради”. Мўмин киши учун ҳаёт беҳуда нарсаларга сарфлаб юбориладиган арзимас нарса эмас, балки солиҳ амаллар билан тўлдирилиши лозим бўлган ғанимат фурсатдир. Расулуллоҳ (соллаллоҳу алайҳи ва саллам): “Кўп кулиш қалбни ўлдиради”, демоқдалар. Бундан кулгини мутлақо тарк қилиш эмас, балки меъёрдан ортиқ кулиш яхши эмаслиги тушунилади. Чунки Расулуллоҳ (соллаллоҳу алайҳи ва саллам)нинг ўзлари ҳам табассум қилганлар, саҳобалари ҳам кулганлар.\nОйша (розияллоҳу анҳо)дан ривоят қилинади: “Расулуллоҳ (соллаллоҳу алайҳи ва саллам)нинг озиқ тишлари кўринадиган даражада оғизларини катта очиб кулганларини кўрмаганман. У зот (соллаллоҳу алайҳи ва саллам) табассум қилар эдилар” (Имом Бухорий ривояти).\nҚатода (розияллоҳу анҳу)дан ривоят қилинади: «Ибн Умар (розияллоҳу анҳу)дан: “Набий (соллаллоҳу алайҳи ва саллам)нинг саҳобалари кулишар эдими?” деб сўрашди. У: “Ҳа, ваҳоланки уларнинг қалбларидаги имон тоғлардан ҳам улканроқ эди”, деди» (Абдураззоқ ривояти).\nКулгини жоиз ва ножоизлигига кўра икки турга ажратиш мумкин:\nБирор нарсадан хурсанд бўлиб кулишнинг эса меъёрдан ортиғи ман қилинган. Яъни, бу кулги меъёрдан ортиб кетса, қалбни ўлдиради.\nБировни камситиш ё обрўсини тўкиш мақсадида кинояли кулишни шариат қатъий ман қилган.\nҲужжатул Ислом Имом Ғаззолий (раҳматуллоҳи алайҳ) айтади: “Кўп кулги ва мол-дунёга хурсанд бўлиш инсон томирларига сизиб кирувчи заҳри қотил кабидир. У хавф, маҳзунлик, ўлим ва қиёматни эслаш каби хусусиятларни қалбдан чиқариб юборади. Бу қалбнинг ўлишидир”.\nРасулуллоҳ (соллаллоҳу алайҳи ва саллам)нинг мазкур насиҳатларини ҳаётимизга татбиқ этиб, уларнинг фойдасидан баҳраманд бўлиш барчамизга насиб этсин.


АРАБ ТИЛИНИ ЎҚИТИШДА ИСЛОМ ТАРИХИ ВА МАДАНИЯТИГА ОИД МАТЕРИАЛЛАРДАН ФОЙДАЛАНИШ. Jo‘ybori kalon o‘rta maxsus islom bilim yurti\n25 Yanvar 2020 12:16:18 (GMT+5)\nЎз навбатида, ислом дини ҳам адабий араб тилининг ривожланишида катта таъсир кўрсатди.Ислом сабаблигина араб тили бениҳоя бойиди ва ҳозиргача бутун гўзаллиги билан етиб келди.Миллиардлаб мусулмонлар араб тилидан ҳар куни фойдаланишади, яъни кунлик ибодатларни бажаришда, Қуръони Карим ва муборак ҳадисларни ўқишда ва Оллоҳга дуо қилишда.Дунёда миллионлаб одамлар Аллоҳни таниш ва Қуръоннинг маъноларини чуқурроқ англаш учун араб тилини ўрганишга интилишади.\nАраб тилини ўргатиш асосан амалий машғулотлар шаклида ташкил қилинади.Бунда савол-жавоб, диалоглар тузиш, тинглаб тушуниш машқлари орқали аудиторияда чет тили муҳити яратилади. Араб тилининг ҳар бир машғулоти амалий, тарбиявий ва ривожлантирувчи мақсадлардан келиб чиққан ҳолда, ислом тарихи ва маданиятига оид маълумотлар ҳам қамраб олинган ҳолда ташкил қилинса мақсадга мувофиқ бўлади. Бундай маълумотлар ҳар бир мавзуга мос ҳолда бериб борилади ва Давлат Таълим Стандартларига зид бўлмаслиги шарт.\nАрабтили машғулотларида араб тилини амалий эгаллашнинг барча , яъни талаффуз қилиш, эшитиш, ўқиш, ёзиш ва оғзаки нутқкўникмаларини ривожлантиришга эътибор қаратиш зарур. Амалий машғулотларнинг биринчи босқичини нутқ машғулотлари билан бошлаган маъқул.,яъниўқитувчимураккаб сўз ва ибораларни талаффуз қилади, талабалар такрорлайди. Ўрта босқичда эса тўлиқ гаплар ва қисқа диалоглардан фойдаланиш мумкин. Талабаларнинг тинглаб тушуниш ва гапириш кўникмаларини ривожлантириш учун ҳар бир дарсда аудио ва видео материаллардан фойдаланиш жуда фойдалидир.\nАраб ёзувини ўрганишнинг талабаларда эстетик тарбияни шакллантиришдаги аҳамияти каттадир.Ўзига хослиги ва гўзаллиги билан ажралиб турувчи араб ҳарфларини ёзишни машқ қилиш орқали талабада хаттотлик қобилияти, озодалик ва диққатни жамлаш кўникмалари ривожлантирилади. Араб тилини ўқитиш жараёнида талабаларнинг тилниўрганишга қизиқишини ошириш учун хаттотликдан танловлар ўтказиш мақсадга мувофиқдир.\nЎқитишнинг юқори босқичларида талаффуз кўникмалари билан бирга тинглаб тушуниш кўникмасини ривожлантиришга алоҳида эътибор бериш зарур. Бунда ўтилган мавзуга оид диалогларнинг аудио ёзуви, араб давлатлари теледастурлари ва янгиликлар дастуридан парчалардан фойдаланиш мумкин. Тинглаб бўлингач, талабалар берилган материални қанчалик тушунганини текшириш учун савол-жавоб ўтказиш керак. Дарсда аудио ва видео материаллардан фойдаланиш талаффуз ва тинглаб тушуниш кўникмасини ривожлантирибгина қолмай, балки араб тилини ўрганиш иштиёқини оширувчи муҳим фактор саналади.\nАраб тили грамматикаси ўзбек тили грамматикасига қараганда анча мураккаб. Шунинг учун унинг қоидаларини тушунтирганда аниқ мантиққа таяниш керак.Масалан, қоидаларни араб терминларини қўллаган ҳолда ўзбек тилида тушунтириш ва мисоллар орқали изоҳлаш.\nЯнги сўзларни ва уларнинг ифодаланишини синф доскасига ёзиш муҳим.\nАраб тили грамматикасини ўзлаштиришлик анчагина қийинчиликни талаб қилади. Араб тили грамматикасини талабаларга ўргатиш- уларга араб тили грамматикасини аниқ мантиқ билан тушунтиришликни талаб қилади. Шу сабаб кўпгина араб тили грамматик қоидалари мантиқий тушунча беради.\nАраб тили грамматик қоидаларини тушунтиришликда, ўз она тили ёки бошқа бир чет тили билан таққослаб тушунтиришлик муҳим рол ўйнайди. Бу усул яъни бошқа чет тили грамматик қоидалари билан араб тили грамматик қоидаларини таққослашлик ўқув жараёнида жуда яхши самара беради. Аммо, таққосланаётган тилнинг грамматик қоидаларини талаба яхши ўзлаштирган бўлиши шарт.\nАраб тили грамматик қоидаларини- рус тили нуқтаи назаридан тушунтиришлик тафсия этилади. Бундан ташқари мисол сифатида Қуръон ва бошқа диний манбаалардан янги грамматик қоидалар иштирок этган жумлаларни келтириш ҳам мумкин.\nУмуман олганда, талабаларни араб тилидаги нутқларини ўстиришлик учун барча амалий машғулотлар араб тилида бўлиши шарт. Амалий машғулотларни араб тилида ўтқазишликни хусусиятларидан бири талабани турли томонга бепарво муносабатда бўлишига йўл қўймасликдир.\nИслом маданияти ва турли тарихий манбаалардан фойдаланиш ўқув самарадорлигини оширувчи ҳамда талабаларнинг рағбатларини оширувчи омилдир.\nИсматуллаева Назира Исроил қизи\n"Жўйбори Калон" ўрта махсус ислом билим юрти мударрисаси


Коҳота Бузрук жоме масжиди | Shosh.uz\nБош саҳифа » Масжидлар » Коҳота Бузрук жоме масжиди\nКоҳота Бузрук жоме масжиди – собиқ Себзор даҳасининг Тахтапул дарвозаси яқинида, ҳозирги Шайхонтоҳур тумани Коҳота маҳалласида жойлашган (тахминан 18-аср). Масжид ичида Коҳота Бузрук мақбараси жойлашган. Коҳота Бузрук (Бузург) шахси тўғрисида турли қарашлар мавжуд. Шарқшунос А.Носировнинг «Тошкент машойихлари» мавзусида тўплаган материалларидаги маълумотларга қараганда, Коҳотанинг асл исми Саид Камолиддин Шомий бўлган. Муҳаммад Солиҳхўжа Тошкандийнинг (19-аср) ёзишича, Коҳота Хожа Аҳмад Яссавий сулукига мансуб шайхлардан бўлган.\nМасжид биноси 250–300 намозхонга мўлжалланган. 1998 йил 15 октябрда рўйхатдан ўтган. Бир неча марта таъмирланган.\nКоҳота кўчаси – Шайхонтоҳур туманида. Коҳота маҳалласи ҳудудидан ўтган. Шаҳардаги қадимги кўчалардан бири. 19-асрда ташкил топган. Шайхонтоҳур ва Fафур Fулом кўчалари оралиғида. 1992 йил жойнинг тарихий номи сифатида Коҳота номи берилган. Йўналишида, асосан, якка тартибдаги турар жой бинолари жойлашган. Ёнидан Кайковус канали ўтган. Яқинида Ишчилар шаҳарчаси, Себзор ва Лабзак даҳалари, ёнилғи қуйиш шохобчаси жойлашган.\nКоҳота маҳалласи (Алихонтўра Соғуний кўчаси, 61) – Шайхонтоҳур туманидаги маҳалла. «Тахтапул», «Лабзак», «Жанггоҳ», «Шайхонтоҳур» маҳаллалари билан чегарадош. 1995 йил «Фаол», «Саноат», Коҳота, «Қаҳрамон» маҳаллаларининг бирлашувидан ташкил топган. Аҳолиси 6705 киши, асосан, ўзбеклар, шунингдек, рус, тожик, қозоқ ва бошқа миллат вакиллари ҳам яшайди (2009). Маҳалла ҳудудида озиқ-овқат магазини, автомобилларга техник ёрдам кўрсатиш шохобчаси, новвойхона, болалар боғчаси, ўрта мактаб, авиация лицейи, хотин-қизлар коллежи, дипломатия лицейи мавжуд. Маҳалла ҳудудида Алихонтўра Соғуний яшаган.\nTags Toshkent Бузрук жоме Коҳота кўча масжид маҳалла энциклопедия\nPrevious Каримов Ислом Абдуғаниевич\nNext Девонаи Бурх мозори\nPost Views: 113 ХОТИНМАСЖИД, Ўрозалибой жоме масжиди – ўтмишда Себзор даҳасининг Хотинмасжид маҳалласидаги масжид (1754). …


Бундан аввал Тожикистондаги интернет-провайдерлар ва мобил алоқа компаниялари интернетни қаердан – Қирғизистон, Ўзбекистон ёки Хитойдан сотиб олишни ўзлари ҳал қилишарди. Январь ойида «Таджиктелеком» баёнот бериб, эндиликда интернет-трафикларни провайдер ва мобил компанияларига сотишини эълон қилди вабошқа мамлакатлардан ўз билганларича интернетни сотиб олишларини тақиқлади. Мобиль компаниялари ва интернет-провайдерлари бугунги кунда миллий оператордан интернетни бир гигабит канали учун $51 минг тўлаб сотиб олмоқда.\nИкки ҳафта муқаддам Аксилмонополия хизмати раҳбари Саъди Қодирзода журналистнинг «Таджиктелеком» ҳаракати монополия эмасми, деб берган саволига жавоб берар экан, давлат интернет-провайдери 2010 йилда Табиий Монополиялар субъектлари реестрига киритилганини ва унинг фаолияти “Табиий монололиялар тўғрисидаги” қонун билан назорат қилинаётганини таъкидлади.\nБундан аввл Tcell, «Билайн», Babilon ва Мегафон компаниялари раҳбарияти ТР Бош прокуратурасига мурожаат қилиб бу қарорнинг қонунийлигини текшириб кўришни сўрашган эди. Уларнинг фикрича, бу қарор “Рақобатни ҳимоя қилиш тўғрисида”ги қонун ва “Ягона коммутация Маркази” тўғрисидаги фармойиш талабларига мос келмайди. Миллий оператор базасида ташкил этилган ЯКМ трафикларни назорат қилиш ва мувоффиқлаштириш учун керак, бу ўз навбатида давлат интернетни монополия қилиш ҳуқуқига эга деганини англатмайди, дейишмоқда бу компаниялар.\nТожикистон мобил алоқа операторлари ассоциацияси раиси Ғофур Иркаевнинг айтишича, «Таджиктелеком» ОАЖ ҳуқуқи тўғрисидаги қарор электрон алоқа хизматларини тақдим этувчи бошқа операторларни камситади. Унинг сўзларига кўра, ТР Аксилмонополия хизмати нима учун бир компания, майли у давлатга қарашли бўлсин, ўз талабларини бошқа мобил алоқа компанияларига қўйиши кераклигини тушунтириб бериши керак.


Харбий тайёргарликми? ИИБ ходимлари иш вақтида «Counter Strike» ўйнаб ўтиришибди - EFFECT.UZ\n. 12:55 | 21.02.2021\nИжтимоий тармоқларда бир гуруҳ ички ишлар бўлими ходимлари “Counter Strike” ўйнаб ўтирган видео тарқалди. Бу ҳақда MilitsiyaUZB хабар бермоқда.\nМаълум бўлишича, Counter Strike ўйинини Андижон вилояти Балиқчи тумани ИИБ ходимлари ўйнашган. Ҳозирда мазкур ҳолат юзасидан ҳеч қандай баёнот берилмаган.\nЭслатиб ўтамиз, аввалроқ ДХА ходимлари Counter Strike ўйинини ўйнагани учун жаримага тортилган эди. Баъзи бирлари эса ишдан бўшатилган эди.\nМавзуга доир: ДХА ходимлари иш вақтида «Counter Strike» ўйнаб ўтирибди (ВИДЕО)\nФарғоналик эркак Макка шаҳрига велосипедда йўлга чиқди (видео)\nМадридда нима гаплар? "Атлетико" "Реал"ни чемпионликка яқинлаштирмоқчи


«Арсенал» қишда қайси позицияларини кучайтириб олиши керак? (Эркин Ғайбуллаев блоги)\n21 декабрь, 2018, 15:52\nУнай Эмери қўли остида янги эрани бошлаган «Арсенал» яқинлашиб келаётган қишки трансфер бозорида олдидан келгуси ривожланиш режаларини ўйлаб чиқмоқда.\nАвгуст ойидан бери илк марта ўтган турда «Саутгемптон»га мағлуб бўлган «тўпчилар»нинг ўйинидан клуб мухлислари ҳайратга тушишди. Испаниялик мураббий дарҳақиқат қисқа вақт ичида жамоани анча рақобатбардош клубга айлантирди.\nАммо тан олиш керак, лондонликларнинг ожиз нуқталари борлиги ҳам кўп жабҳаларда кўриниб қолди. Хўш, улар қишда қайси масалаларни ҳал қилиш учун трансфер бозорига мурожаат қилиши мумкин? Қуйидаги таҳлилимиз ана шу ҳақида.\n«Арсенал» мухлислари жамоанинг қайта кучайтирилишга муҳтож чизиғи деб марказий ҳимояни айтишаётганида жон бор.\nМавсум ўзининг ҳал қилувчи палласига кириш арафасида Эмери ихтиёрида Шкодран Мустафи, Папастатопулос, Холдинг ва Лоран Косьелнилар бор. Мавропанос ва ҳам асосий таркиб вакили ҳисоблади.\nАфсуски, мавсумни ажойиб тарзда бошлай олган Холдинг олган жиддий жароҳати сабаб бу мавсумда қайта кўриниш бермайди.\nКосьелни ва Мавропанос эса олган жароҳатларидан қутулиб сафга қайтиш арафсида. Шу туфайли ҳимоя марказига зарур ҳолларда Гранит Джака мажбуран ўтказилмоқда.\nМустафи бу мавсумда ўйинини кучайтирганига қарамай, қарор қабул қилишда кўп ҳолларда хатога йўл қўймоқда. Сократиснинг обрўси эса жамоа орасида борган сари ортиб бормоқда. Аммо унга ишончли ҳамкор керак.\nМавропанос эса келажак учун олиб қўйилганига қарамай, у баъзи ўйинларда ўзини кўрсата олди. Бироқ у ҳам жароҳат олган ва шу ойда майдонга қайтиши кутилмоқда.\nЭмери Джакани марказий ҳимоядаги вариантлар камлиги сабаб «Саутгемптон»га қарши ўйинда ҳимояда ўйнатди ва якуний натижа лондонликларга ушбу чизиқни кучайтириш кераклигини кўрсатиб қўйди.\n«Арсенал» ихтиёрида икки номинал чап қанот ҳимоячиси бор. Бироқ Начо Монреаль ва Сеад Колашинац орасида асосий таркиб футболчиси кимлигини аниқлашда жиддий муаммолар бор.\nАммо иккаласи ҳам жароҳатлар сабаб ўзларини ижобий тарафдан кўрсата олишмаяпти. Монреал сафда бўлганида энг яхши вариант ҳисобланади. Аммо унинг шартномаси келаси йил ёзида ўз ниҳоясига етади. Унинг жароҳат олишга мойиллиги ортиб бораётгани сабаб клуб раҳбарияти уни қўйиб юбориши мумкин.\nКолашинац эса ўз қанотида Алекс Ивоби билан кучли ҳамкорликни кўрсатмоқда. Бироқ бу айрим ўйинларда содир бўлмоқда. Бунга унинг жароҳати ёки мослашувчанлигини ҳалал бермоқда.\nИкки ҳимоячи йўқлигида эса яна универсал Джака бу чизиқларни тўлдиришга уриниб кўрди.\n«Манчестер Сити»га қарши ўйинда Мейтланд-Нилсга имкон берилганди. Аммо 35 дақиқа ўтар-ўтмас жиддий жароҳат олган ёш футболчиси келаси йил октябригача майдонда қорасини кўрсатмайди. Аммо англиялик футболчи номинал ҳимоячи эмас. Шунчаки у шу қанот ярим ҳимоясида яхши ўйнайди.\nАарон Рэмзига ўринбосар\n«Арсенал»даги ўн йиллик фаолиятидан кейин Рэмзи клубни эркин агент сифатида тарк этиши тобора аниқлашиб бормоқда.\nНега Эмери Рэмзини таркибга киритмаяпти? Сабаби ульслик футболчида Эмери ўйин тизимида аниқ вазифаларга эга эмас. У бу мавсумда «алдамчи ўнлик» ролида ҳаракат қилганида ўйинни бошқаришда ожизлик қилди.\nУ таянч ярим ҳимоясида ҳам ўйнай олади. Аммо Эмери у ерда жисмонан бақувват икки таянч ярим ҳимоячисини ўйнатишни истайди. Бу билан у ҳужумкор футболчиларни рақиб жарима майдончасига таҳдид солиши имкониятларини оширишни режалаштирган.\nРэмзи эса иккала категорияга ҳам кирмайди. Унинг ўрнига янги «юлдузча» Эмил Смит Роунинг имкониятлари ошиб бормоқда. Келаси мавсум айнан у учун аталса ажабмас.\nУ ҳозирча Карабао Кубогида маҳоратини тоблаб бормоқда.\n«Арсенал» бундан ташқари дриблинг қила оладиган ва тўпни ўзида ушлаб турадиган футболчига муҳтож.\nИвоби Венгернинг сўнгги мавсумида қийналганига қарамай, жорий мавсумда яхши ўйнамоқда.\nБироқ у клубдаги ягона вингер ҳисобланади. Уч кишилик ҳимояда ўйнашига қарамай рақиб жарима майдончасида кўпроқ клубига фойдаси тегади.\nЯккама якка вазиятларда рақибдан ўтиб кета оладиган футболчининг етимаслиги қарши ҳужум тактикасида жуда сезиляпти.\nЯгона вариант клуб ўз тарбияланувчиси Райсс Нельсонни ортга қайтариши ҳисобланади. 19 ёшли футболчи айни вақтда «Хоффенхайм»да ижара асосида тўп сурмоқда. У Бундеслиганинг 11 учрашувида 6 гол уришга эришди.\nУнинг вингер ва ҳужумчи ортида ҳаракат қила олиши «Арсенал»нинг муаммоларидан бирини ёпиши мумкин.\n17 ёшли Букайо Сака эса навбатдаги вариант ҳисобланади. У Европа Лигаси доирасида «Қорабоғ»га қарши ўйинда клуб сафида дебют қилган 21 асрда туғилган илк футболчига айланди.


123 сония ва "Манчестер Юнайтед"нинг шармандалиги / CHAMPIONAT.asia\n123 сония ва "Манчестер Юнайтед"нинг шармандалиги\nМоуриньо сўкинишни билади, нима қилишни йўқ.\n"Манчестер Юнайтед" тахминан 0:1 ҳисобида мағлуб бўлишини тахмин қилгандим. Марсьялни асосий таркибда кўрганимда бироз хурсанд бўлгандим. У Санчесни бутунлай захирага ўтказиб қўйса керак деб ўйлагандим.\nБироқ МЮ мухлисларини жиддий аламзадалик кутиб турганди. Бу шунчалар кучлики, сўкинмасликнинг иложи йўқ. Ҳудди ёмон ўйнаган футболчиларини Жозе сўккандек.\nМарьсяль фақатгина бир эпизодда ўйинга чанқоқлигини кўрсатди. Икки рақибини алдаб ўтди ва учинчисига қараб тўпни тепди. Бўлди, у ҳақда ёддан чиқаринг. Марсьяль ҳақида бошқа гапирманг. Унинг пассивлигини танқид қилса бўлади. Бир вазият ёдга тушди: Марсьяль Шоунинг зонасига яқин жойда тўпни тўхтатди ва шу эпизодда Моуриньо кўриниб қолди. Мураббий жахлдор ва барчасидан норози эди. У ўтирди ва инглизларнинг "F" харфи билан бошланадиган сўзи билан сўкди.\nМЮ футболчилари нима мақсадда майдонга тушишди? Бирортаси ҳам ҳужум ҳақила ўйламади. Жамоанинг голга тортадиган ягона вазияти рақиб ҳимоячисининг хатоси орқали юзага келди ва у Лукакунинг ноаниқ зарбаси билан якунланди.\nҚани шармандалик ва ерга урилиш? Сиз бу сўзни қандай ишлатасиз? МЮ таркибида Неманья Матич йўқ эди. Сербнинг йўқлиги - бутун жамоа учун минусга ишлади. Аммо марказдаги Фред ва Андрес Перейра рақибдан бир бош устун бўлишлари керак эди.\n123 секунд, йигитлар. Икки гол, шармандалик ва ҳурматсизлик. МЮни ёқтирмайдиган бошқа жамоанинг мухлислари ўша вақтда нималар деганини тасаввур қилиб кўринг! Кимлардир жамоа мухлислари устидан маза қилиб кулган бўларди. МЮчиларнинг оғзи эса очилмасди.\nОрадан 6 дақиқа вақт ўтиб, Лукаку тасодифий голни киритди. Келинг баҳслашмаймиз: манкунианликлар ўша вақтларда гол уриш учун интилмаётганди. Бир вақтлар Ферги шундай вақтларни гапирардики, футболчилар майдондан ёки ютиб ёки ўлиб чиқиб кетишарди. У даврлар эса ўтиб кетди... Ўйинни тахлил қилишда давом этамиз.\nИккинчи бўлимнинг бошида тўпни ушлаб туриш борасидаги устунлик МЮ томонида эди - 80-20%. Бундан фойда борми? Ҳеч қандай! "Брайтон" рақибига қарши қаттиқ босим уюштирганида, "Манчестер"нинг камчиликлари очилиб қолди:\n- Погба финт қилмоқчи бўлди-ю, тўпни йўқотди.\n- Байи тўпни тўхтата олмади ва позициясини йўқотди.\n- Янг кўплаб вазиятларда тўпни олдирди.\nМоуриньо таймлар оралиғида Мата ва Перейрани олиб ташлади. Уларнинг ўрнига Лингард ва Рэшфорд ўйинга тушди. Биринчиси бироз ҳаракат қилди. Иккинчиси эса ўйинга тушганидан 10 дақиқа вақт ўтибгина тўпга тегди.\n"Манчестер Юнайтед" рақибни босим остида ушлаб туради деб ўйлаганмидингиз? МЮ иккинчи бўлимнинг 20-дақиқасидагина бурчак тўпини амалга оширди. Бу нимадан далолат?\n78-дақиқага яқинлашаётганда Моуриньонинг гаплари эшитилди: "Move, move, move". Ўшанда жамоа майдон марказида тўпни ўзаро ошириб, ҳужумга ўтгиси келмаётганди. Жозе эса шармандаликдан қутулиб қолишни истади.\nЙўқ, азизлар. Ҳужумга ўтмагани эмас, жамоанинг ўзаро пас ўйнаб, олдинга кетмаётгани шармандалик.\nБайи ва Линдельоф жуфтлиги эса доимий тарзда рақибига очиб зона тақдим қилиб турди.\n"Сити" трансферлар учун катта маблағ сарфлади дейишингиз мумкин. Аммо уларнинг "Арсенал" билан учрашувдаги совуққонлиги ва "Хаддерсфилд"нинг қон-қақшатганини кўрдингизми? Гвардиола араб шайхларининг пулини қаерга ва қандай сарфлашни билади. Моур эса шунча маблағ сарфласа ҳам Пеп каби жамоасини шакллантира олмайди.\nСанчес "Интер" сафида қачон тиббий кўрикдан ўтиши маълум бўлди 4\n"Реал" Погба билан шартнома имзолаш учун яна бир бор уриниб кўради 1\n"Шеффилд Юнайтед"дан ажойиб юриш 3\nКарикатура: "Манчестер Сити" VAR тизимидан хафа бўлди 7\nОмар Момани VAR яна бир бор Почеттинога ёрдам бергани борасида карикатура чизди 26


Youtube қай тарзда Гонгонглик намойишчини Трампнинг тарафдори бўлишига ёрдам берди · Global Voices ўзбек тилида\n'Трамп Гонконгни қўллайди, Байден эса Хитойни'\nМуаллифThe Stand News\nТаржима нашр қилинган сана 12/01/2020 10:50 GMT\nМақолани қуйидаги тилда ўқинг Italiano, Français, русский, Ελληνικά, Español, English\nСтив Баннон, Оқ уйнинг собиқ маслаҳатчиси ва Элмер Юэн, таниқли YouTube шарҳловчиси Гонконг, Хитой ва АҚШ ўртасидаги муносабатлар борасида сўз юритмоқда. Фото: Элмер Юэннинг Youtube каналидан лавҳа.\nҚуйидаги пост Stand News'да 2020 йил, 3 ноябрда чоп этилган мақоланинг қисман таржимаси ҳисобланади. Бу Global Voices’ да контент бўйича ҳамкорлик шартлари асосида чоп этилди.\nМақоланинг бир қанча қисмлари инглиззабон ОАВда Гонконг продемократик фаолларининг АҚШ президенти, Доналд Трампнинг қайта сайланишини қўллаб-қувватлаши ҳолатини тахлили учун нашр этилган.\n61 ёшли Чан Лей Чунг унинг тарафдорларидан бири ва мана унинг ҳикояси.\n2019 йилда экстрадицияга қарши намойишлар бошланганида, Чан Хитойнинг Чжуншань шахрида опа-сингиллари билан истиқомат қиларди. Вазият бўлиши билан, у намойишчиларга қўшилиш учун Гонконгга йўл олади — шундан сўнг у ҳеч қачон Хитойнинг материк қисмига қайтмайди.\nЧан нафақат намойишларда қатнашади, балки суд кузатувчисига айланиб, ахлоқ тузатиш муассасаларидаги ҳибсга олинган фаолларни кўришга тез-тез бориб туради. У ҳибслар ҳақида гапирганда жуда оғир тортади: “Бизда қурол ёки замбараклар йўқ Гонконгда. Шу боис, агар халқаро ҳамжамият бонг урмаса биз ҳеч нарса қила олмаймиз.”\nЧан халқаро ташвиқот ҳақида илк бор 2019 йилнинг сентябрь ойида ўйлай бошлади. Ўша пайтда Гонконг фаоллари бўлган Жошуа Вонг ва Денис Ҳо АҚШ Конгрессида Гонконг демократия акти ҳақидаги эшитишларда қатнашган еди. Бу қонун АҚШ ҳукуматига Гонконгдаги қонун бузилишлари юзасидан Хитойга санкциялар жорий этиш борасида эди.\n2020 йилда намойишлар камайиши туфайли, у кўп вақтини ижтимоий тармоқларда ўтказишни бошлайди. Бир неча ой олдин, у “Юэн Ота, Юан Гонг Йи – Сиёсий ва Иқтисодий Шарҳлар” Youtube канали ҳақида хабар топади. АҚШ, Хитой ва Гонконг борасида сиёсий шарҳ тақдим этувчи ушбу каналда, май ойида очилганига карамай, обуначиларининг сони 175 000 дан ошиб кетган.\n“Юэн ота” – бу 71 ёшли ишбилармон Элмер Юэн Йидир. Унинг қизи Эрика Юэн 2011 йили ташкил этилган “Халқ Қудрати” сиёсий, продемократик, партиясининг раси ҳисобланади. Бу партия онлайн радио ва ижтимоий тармоқларга суянади ўзининг тарафдорларига етишиш учун. Июнь ойининг бошларида, Элмер Юэн Гонконгдан Вашингтон Округига йўл олади. У у ерда АҚШ сиёсатчилари билан хусусий дипломатик ташвиқотчи сифатида ушрашишни бошлайди.\nУ Гонконгда юқори даражали фаоллардан бири бўлмаса-да, у муҳим сиёсий фаоллар бўлган Вей Жингшенг, Майк Помпеонинг Хитой бўйича маслаҳатчиси Майлс Ю ва Трампнинг собиқ Оқ уй маслаҳатчиси Стив Баннонлар билан учрашган ҳолда, тезда АҚШ сиёсий доираларига киради.\nИюль ойида Гонконгда миллий хавфсизлик тўғрисидаги қонун қабул қилинганлиги боис, Юэн океан ортида қолишга қарор қилади. Августга келиб, унинг YouTube каналида 100 000 дан ортиқ обуначиси бор эди, шу жумладан Чан ҳам.\n“Менга Юэн отани эшитиш роса ёқади,” дейди Чан, “у йўл харитасини чизди ва мен эса унга эргашдим”. Ҳар куни, намойишчиларнинг суд ишларига боришдан ташқари, у сиёсатга оид YouTube каналларини ҳам томоша қилади.\nАҚШ сайловлари ҳақида сўраганимизда, Чан шундай жавоб берди: “Трамп Гонконгни қўллайди, Байден эса Хитойни.” Бунга унинг изоҳи қуйидагича бўлди: “Трамп Хитой билан савдо урушини бошлаб, анча дадил эканлигини кўрсатди, Байден эса Хитойга юкланган тарифларни олиб ташлашини баён этди.”\nАвгустда Байденнинг NPR'га берган интервюсида Трампнинг Хитойда ишлаб чиқарилган товарларга жорий қилган тарифларини сақлаб қолиши хақида сўралганида, у бундай қилмаслигини таъкидлаган.\nЧаннинг айтишича, Хитой коммунистик партиясини енгиш ва Гонконгни қутқариш учун, Гонконг аҳолиси Трампнинг қайта сайланишини қўллаб-қувватлаши керак.\nУнинг YouTube тавсиялари the Epoch Times, Voice of Hope, ва Radio Free Asia (RFA) янгиликларидан иборат. Биринчи икки канал Фалунг Гонг томонидан молиялаштириладиган хитойзабон ахборот воситаларидир. Фалунг Гонг 1999 йилларда Хитой ҳукумати қувғинига дучор бўлган насроний гуруҳидир.\nNew York Times томонидан ўтказилган сўнгги тадқиқотга кўра Epoch Times'нинг Трампни қўллаб қувватлаши АҚШдаги ўнг қанот ўқувчилари орасида унинг таъсири ошишига олиб келган.\nУндан АҚШ саёловларига оид энг сўнгги янгиликлар ҳақида сўрашганида, у Epoch Times'нинг YouTube каналидаги хабарни айтди. 20 дақиқали хабарнинг сарлавҳаси “Байденнинг 5 миллионлик пораси / Жо Байден ўғлини ва акасини кузатади, оила парокандаликда / New York Times аралашганми? / Си Жинпинг АҚШни 600 та ташкилот билан яксон қилишга уринмоқда! / Илк бемор яралишида инсон қўли борми? Ковид 19 эпидемияси ҳақида Синьцзяндаги саҳна ортидаги ҳикоялар” ва ундаги контент эса тасдиқланмаган фитна, даъво ва дезинформацияга тўлиб-тошган.\nУндан Байден ҳақида сўраганимизда, Чан “Байденнинг ўғли ва унинг жияни ўртасида нимадир бор,” деди, Байденниг 16 ёшли қиз невараси Натали Байденнинг ножўя расмлари, унинг ўғли Ҳантер Байденнинг компютеридан топилганлиги ҳақидаги ёлғон хабарларга шаъма қилган ҳолда.\nКонсерватив бўлган АҚШ таблоиди The New York Post, яқинда Трамнинг, шахсий адвокати Руди Жулианидан гўёки Ҳантер Байденга тегишли бўлган компьютер қаттиқ дискини қўлга киритганлигини хабар қилди. Унда Жо Байден Ҳантернинг Украинадаги тижорий ишларига алоқадорлигига оид шахсий имейл ёзишмалар бор эди.\nАҚШнинг кўплаб етакчи ОАВи, ҳодисанинг ишончлилигига шубҳа қилган ва унга эргашмаган. Ўша қаттиқ дискдан фойдаланиш ҳуқуқига эга прореспубликачи Wall Street Journal, Байденга қарши даъволар ўз исботини топмаганлиги тўғрисида бор-йўғи қисқа мақоло чоп этган.\nАммо Юэннинг YouTube каналида, Жулианининг характерини мақташади ва қаттиқ дискдаги маълумотлар эса “исбот” сифатида эътироф этилади. The Epoch Times шунингдек, Жо Байденнинг Ҳантернинг Украинадаги ишларига алоқадорлиги ҳақидаги имейлларни далил-исбот сифатида олиб, бир қанча видео материаллар ҳам чоп этади.\n“Юэн отанинг айтишича, АҚШнинг кўплаб ОАВи қаттиқ диск ҳақидаги хабарларни олдини олди,” дейди Чан. Деярли АҚШ ОАВнинг ярмини, шу жумладан CNNни ҳам, “Хитой сотиб олган,” дея қўшимча қилади Чан. Чаннинг таъкидлашича у ўзи ҳеч качон инглиззабон янгиликларини кузатмайди.\nАҚШдаги президент сайловларига бир неча кун қолганида, Юэн Трампнинг гапини YouTube видеоси сарлавҳасида акс эттирган. “Агар Байдан ғалаба қозонса, Хитой АҚШга егалик қилади.” Аслини олиб қараганда, Юэн YouTube каналини очганидан кейин, у Хитой президенти Си Жинпинг Байденнинг ўғли учун 1.5 миллиард ажратганини таъкидлаган.\nЧан Юэннинг “Трамп ютқазмасилиги керак” деган фикрига қўшилади. У Юэн отадан унга геосиёсий муаммоларни тушунишига ёрдам берганидан мамнун ва унинг фикрича Юэн ота Гонконгнинг Хитойдан “озод этилишига” бош бўлиши лозим.\nЖаҳоннинг топ воқеалари\nАфғонистонда портлаган худкушлик бомбаси қурбонларида қайта умид уйғотишга кўмакчи бўлган қаҳрамонлар билан танишинг\nМарказий Осиё ва Кавказ 04/16/2019\n«Биз бот эмасмиз!». Берлинда минглаб одамлар, Европа Иттифоқининг «Интернетга юклаш фильтрларини ўрнатиш» бўйича таклиф қилган регламентига қарши намойишга чиқишди.\nҒарбий Европа 04/04/2019


Ўзбекистонда тез ёрдамга мурожаатлар сони ошди - 07.09.2020, Sputnik Ўзбекистон\nЎзбекистонда тез ёрдамга мурожаатлар сони ошди\n26 августдан бошлаб, сўнгги 5-6 кун ичида, тез ёрдам хизматига мурожаатлар сони 29,3 мингдан 34,2 мингтача ошди. 07.09.2020, Sputnik Ўзбекистон\n15:40 07.09.2020 (янгиланди: 15:43 07.09.2020)\n© Sputnik / Рамиз БахтияровАвтомобиль скорой помощи\n26 августдан бошлаб, сўнгги 5-6 кун ичида, тез ёрдам хизматига мурожаатлар сони 29,3 мингдан 34,2 мингтача ошди.\nТОШКЕНТ, 7 сен — Sputnik. Ўзбекистонда 26 августдан бошлаб, сўнгги 5-6 кун ичида, тез ёрдам хизматига мурожаатлар сони 29,3 мингдан 34,2 мингтача ошди. Бу ҳақда Соғлиқни сақлаш вазирлиги бош бошқарма бошлиғи Фаррух Шарипов маълум қилди.\nЎзбекистонда COVID-19 билан касалланиш ва ўлим ҳолатлари кимларда кўпроқ учрамоқда\n6 Сентябр 2020, 17:17\n“Таҳлил этадиган бўлсак, охирги 5-6 кундаги статистикага кўра, 26 августдан бошлаб тез ёрдам хизматига мурожаатлар сони 29,3 мингдан, 34,2 мингтача ошган. Ушбу мурожаатларнинг ўткир респиратор билан боғлиқ чақирувларнинг сони 2,2 мингдан 3,0 мингтагача ошди. Тана ҳарорати ошгани сабаб чақирувлар эса 2,5 мингдан 3,5 мингтагача кўпайган”, - деди у.\nШу билан бирга, амбулатор-поликлиника муассасаларига артериал босимнинг кўтарилиши, ортиқча вазн, қандли диабет каби хасталиклар билан мурожаатлар кўпайган. Пневмония белгилари сабаб қилинган мурожаатлар сони 244 нафардан 305 нафаргача ошган.\nФаррух Шарипов бу ҳаммани яна бир бор огоҳ, ҳушёр бўлишга, шунингдек, карантин талабларига қатъий амал қилишга чорланишини таъкидлади.


Тушда одамни курса нима булади - Туш таъбири\nМеридиан туш таъбирида тушда одам кирса қуйидагича таъбир қилади. Тушдаги одамлар бу сизни ўраб турганларни англатиши мумкин дейилади. Жуда аҳил бўлган жамоа одамларни кўриш бу сизни ишда сизни атрофингизда ўраб турганларни аксини кўрсатади. Агар сиз улар билан яхши кайфиятда келишиб турган бўлсангиз улар билан ўнгингизда яхши келиша олишингиздан дарак беради. Агар кўп одамларга қараб юрса бу уни қийинчилик ва оҳир синовларга қарамасдан ўз мақсадига йетишиш йўлини аниқ қилиб олганин англатади. Хассе туш таъбири агарда тушда одамлар сақолли бўлса бу шуни англатадики жуда катта нафрат ва ёмонликни. Агарда сизни тушингизга қўли очиқ одамлар кирса демак сиз ёрдам олар экансиз. Нотаниш ичувчи ёки чекувчи одамлар кирса, бу сизга келадиган мўмайгина дароматга деб таъбир қилинади. Агарда қувноқ одамлар тушга кирса, бу соғлом бўлишини англатади. Агарда хафа бўлса, бировни бахтсизлигига беэтибор ўтиб кета олмас экансиз.\nТушда нотаниш одамни курса нима булади?\nТуш кўрувчига тўда одамлар тушига кирса бу уни реал ҳаётда ҳис қилаётган ҳисларини англатаётган бўлади. Тушда қувноқ одамлар, омад, бахт деб таъбир қилинади. Агарда бундай тушни ёши катта одам кўрса умрини узоқ бўлишини англатади. Хафа бўлган тўда одамларни куриш баҳс ва мунозара бўлишини англатади. Кийимсиз одамларни куриш ғийбатга. Агарда одамлар мотом кийимида бўлса бу келадиган ноҳуш ҳабарга деб айтилади.\nУкраина туш таъбирчилари бундай тушга нима дейишади? Тушда хурсанд одамларни кўриш ҳафа бўлишин билдирар экан. Қишлоқ одамларни тушда кўриш эса бахт тимсоли ва уддабуронликни билдирар экан. Ёши катталар учун бундай туш уни умри узоқ бўлишидан дарак бераркан.\nТушда нега одам киради?\nБошқа туш таъбирларида сақолли одамлар кирса ўнгидаги бўладиган нафратни англатади. Қўли очиқ одамларни тушда кўриш бу керакли бўлган ёрдамни келишини англатади. Бахтли одамлар тушга кирса бу бойлик гуллаб яшнашни англатади. Хурсанд тўда одамни тушда кўриш мустаҳкам соғлиқни англатади. Жуда кўп йиғилган одамлар тушда бу сизни ўзингизга ишончиз камлигини англатади. Италиан туш таъбирида сиз бошқа миллатдаги одамни кўрсангиз бу таҳдид ва ҳавфдан дарак беради.\nПсихоаналитиклар туш таъбирида одам\nТушда тўда одамлар – ўзингизни бошқаларга бўлган муносабатингизни англатади. Агарда тушда тўда одамларни олдига келса ўнгида ўзини шаҳсий фикри йўқлигини англатади. Тушда одам бу эмотсия ва кайфиятни англатади. Шу билан бирга характерингизни билдириши мумкин.\nТушда илон курса нима бўлади


Амударё туманида мустақиллик байрами нишонланди (фотогалерея)- Kruz.uz\nАмударё туманида мустақиллик байрами нишонланди (фотогалерея)\n10:28, 31.08.2017 1846 0 Амударё тумани\nШу йилнинг 29 августида Амударё туманидаги Вахум аҳоли пунктида жойлашган спорт компексида мамлакатимиз мустақиллигининг 26 йиллигига бағишланган байрам тадбири бўлиб ўтди. Бу ҳақда туман ҳокимлиги расмий сайти хабар бермоқда.\nШундан сўнг туман Маданият ишлари бўлими томонидан тайёрланган “Фидойинг бўлгаймиз сени, Ўзбекистон!” деган ғояни ўзида мужассам этган улкан театрлаштирилган байрам томошаси бошланди. Мустақилликни, бетакрор юртимизни, ундаги барқарор бахтиёр давронамизни улуғловчи қўшиқлар қўшиқларга уланди, рақслар, адабий композициялар ижро этилди.\nСавиский музейи Ниғматилла Йўлдошев Қорақалпоғистон Республикаси халқ билан мулоқот музқаймоқ уй «Тафаккур синовлари» ёниб кетди Las Vegas Давлат тест маркази\n13:23, 08.07.2020 3556


"Санам" рақс ансамбли раққосалари билан суҳбат » MUZAFFAR.UZ\n"Санам" рақс ансамбли раққосалари билан суҳбат\nЎзбекистон халқ артисти, раққоса - Рушана Султонова раҳбарлигидаги "Санам" рақс ансамбли раққосалари билан Ўзбекистонда хизмат кўрсатган артист, хонанда - Ҳурриятхон Исроилова суҳбатлашди.\nМазкур мулоқотни кўриш мобайнида "Санам" рақс ансамблининг фаолияти: қайси мамлакатларда гастрол сафарларига боришгани; ансамбль раққосалари чарх айланиши, хипчабел ва сарвқомат бўлиши учун парҳез тутишадими; тўй ва маросимларга хизматга боришадими; арабча ва туркча рақсларни ижро этишадими; либосларини ким танлаши ва буюртма бериши; ансамбль раққосаларининг камгаплигига сабаб нимадалиги; раққосаларнинг ҳаммаси ҳам хореография олий ўқув юртида таҳсил олишганми ёки Рушана Султонованинг рақс мактабида маҳорат орттиришганми; рақс санъатида кўпроқ эътибор бериладиган ҳолатлар қайсилиги; рақсдаги ҳаракатлар ҳар доим ҳам юз ифодаси ва қўшиқ матнига мутаносиб бўлаяптими; лапарчи ва яллачи раққосалар билан профессионал раққосаларнинг ўртасидаги фарқ нимадалиги; рақсларнинг миллийликдан замонавийлашиб кетаётганлиги давр талабими ёки томошабинларнинг хоҳиш-эътиборига асосан амалга оширилаяптими; "юракдан ўт чиқариш"ни раққосалар ҳаракатлар орқали ифодалаб бера олишадими; бачкана қўшиқларнинг кўпайиб кетаётгани ва кўзларини сузиб, қошларини учирадиган раққосалар хусусида; узун ва ўрилган сочлар ҳамда калта, кўзининг бир четини тўсадиган соч қўядиган қизлар ҳақида раққосаларнинг фикри қандайлигидан бохабар бўласизлар. Шунингдек, "Санам" рақс ансамблининг юртдошларимизга Наврўз муносабати билан табрикларини эшитасизлар. Раққосаларнинг айримлари русийзабон қизлар эканлиги инобатга олиниб, суҳбат ўзбек ва рус тилларида олиб борилди. Интервью боши ва якунида Ўзбекистон халқ артисти, раққоса Рушана Султонова ва "Санам" рақс ансамбли рақсларидан парчалар намойиш қилинди. Ансамблни таклиф қилганлиги ҳамда мазкур рақслар тўплами ёзилган дискларни бизга тақдим қилганлиги учун малоҳату маҳоратда тенгсиз раққоса - Рушана Султоновага ўз миннатдорчилигимизни изҳор этиб қоламиз!\nШуҳрат Воҳидовга табрик\nЎзбекистон халқ артисти - Рушана Султонова\nРушана Султонованинг Янги йил табриги!\nРушана Султонова билан суҳбат


Лирик шеъриятда оҳанг ва ритм мутаносиблиги (2018 йил 21 сон) - “Китоб дунёси” газетаси сайти\nЛирик шеъриятда оҳанг ва ритм мутаносиблиги (2018 йил 21 сон)\n581 марта кўрилган.\nМақсуд Шайхзода таваллудининг 110 йиллигига\nҲар бир санъаткор ижод саҳнасига ўзига хос сози ва овози билан кириб келади. Бу таъриф ва талаб мусиқа санъати билан шуғулланувчи тоифагагина хос эмас, балки сўз санъати ҳисобланган адабиёт аҳли учун ҳам ғоят муҳимдир. Ҳар қандай ижодкор ўз сози ва овозига эга бўлиши шарт. Ижодкор сози ва овозининг ўзига хослиги, ҳамоҳанглиги, ритм билан оҳангнинг мутаносиблиги ижодкор мангулигини таъминловчи муҳим омил саналади. ХХ аср ўзбек адабиётида ана шундай мангуликка дахлдор соз ва овоз эгаси бўлган санъаткорлардан бири Мақсуд Шайхзода эди. Бу аллома шоир ижодининг ўзига хослиги ҳақида фикр юритганда, хоҳ назм, хоҳ драма, хоҳ илмий мақола бўлсин, юксак патетик оҳанг, юқори жўшқинлик, пафос, умидбахш кўтаринкилик, озарбайжонча талаффуз билан қоришиб кетган ҳайқириқ овоз асарларининг қон-қонига сингиб кетганлигини таъкидлаш ўринлидир.\nМақсуд Шайхзода ижодига хос бу фазилат кўплаб адабиётшунослар томонидан ҳам алоҳида қайд этилган. Жумладан, Озод Шарафиддинов шоир шеърларини “жўшқин поэзия” деб атаган бўлса, Иброҳим Ғафуров унинг ижодида “ёниқ эҳтирос, жўшқин кайфият” устунлигини таъкидлайди. Адабиётшунос Наим Каримовнинг фикрига кўра бу шоир “шайхона жўшқин сатрлар яратган дўстлик ва хушбахтликнинг оташин куйчиси” эди. Кўрамизки, олимларнинг ҳар бири шоир ижодига хос жўшқинлик сифатига алоҳида урғу берганлар. Дарҳақиқат, Шайхзоданинг илк ижод намуналаридан бошлаб, сўнгги нафасигача ёзилган ҳар бир шеър, ҳар бир сўз гўё ҳаётидан ўта бахтиёр, турмушидан кўнгли тўқ, барча ниятларига етган инсоннинг юрак зарбларини ифодалагандек таассурот қолдиради.\nВаҳоланки, бундай кўтаринки руҳ, юксак патетик оҳанг шоирнинг шахсий ҳаётида рўй берган оғир кўргуликларга, хўрлик ва камситишларга, эрки ва ҳуқуқини чеклашларга нисбатан бутунлай зид ҳодисадир. Мақсуд Шайзода ҳаёти билан танишган ўқувчи эндигина йигирма ёшга кирган ёш муаллимнинг арзимаган айб билан ҳибсга олиниб, суд ҳукмига кўра туғилган юрти Озарбайжондан сургун қилинганлигини, гарчи иккинчи она юрти Ўзбекистон унга бағрини кенг очиб, самимий кутиб олган бўлса-да, уй-жой, озиқ-овқат етишмаслиги, ижтимоий-иқтисодий танқисликлар туфайли бир неча йил қийинчиликда ҳаёт кечирганлигини билиб олади. Шунга қарамай, ёш Мақсуд муаллим Шўро ҳукуматининг ўз фуқароларини айбсиз айбдор қилишдек қабиҳ сиёсатига қарши ўзининг ҳақлигини, ундан шубҳаланиши асоссиз эканлигини амалда исботлашга киришди.\nТушкунликка берилиш, иккиланиш Мақсуд Шайхзода табиатига мутлақо ёт эди. У табиатан ҳам, ижодкор сифатида ҳам тушкунликка қарши исён, тазйиққа қарши эрк, менсимасликка қарши ғурур туйғуларини ўзида шакллантира олган инсон ва ижодкор эди. Шеърларида ҳам шу фазилатларни кўпроқ куйлади. У ўзбек адабиётига ўзига хос жўшқин овоз ва янгроқ соз олиб кирди. Шоир бу билан гўё ўша давр сиёсатига ўзини янги давр кишиси эканлигини, ҳукумат ундан бекорга шубҳаланаётганини кўрсатиб қўймоқчидек қасдма-қасдига ҳайқириб ижод қилди. Шу боисдан шоир ижодида тушкунлик кайфияти мутлақо учрамайди. Ваҳоланки, умрининг охиригача ҳам унинг ҳар бир қадами, ҳар битта сўзи назорат остида эди. У рақибларига қарши ўзининг адабий йўлини “Мен дунёда бўлмадим ишқ шоири, Бирида “яша-яша”, бирида “гўзал пари”, Икки дафтар ёзатурган шоир-поир эмасман, Шеърда кўз бўёвчилик ўчирилсин диллардан” (1,33) деган принцип асосида белгилаб олди ва умрининг охиригача бу йўлдан чекинмади.\nҚисқа фурсатда Ғафур Ғулом, Ойбек, Ҳамид Олимжон, Миртемир сингари дўст-биродарларининг қўллаб-қувватлаши билан у ўзбек адабиётининг оташнафас шоирига айланди. Ўзбек тилини ўз она тилидек шу қадар тез ва пухта ўрганиб олдики, ҳатто айрим хорижий, русча сўзларга ҳам ўзбек сўзларидан муносиб қофия топа олди. Масалан, рус адиби Лев Толстойга бағишланган шеърида “Ҳақиқат исмли қизни излаб дарбадар кезган Толстой” сўзига ўзбек тилидан “улус тўй” иборасини қофия қилади. Ёки Ливан мамлакатининг пойтахти Лубнонга “нон, инон, инсон, омон” (1,503) каби ўзбек сўзларини қофиядош тарзида қўллайдики, бу ҳам шоирнинг 30-йиллардаёқ ўзбек шеъриятини янгилаш ишига қўшган муҳим ҳиссаси ҳисобланади.\nМақсуд Шайхзода ижодини оҳанг ва ритм мутаносиблиги жиҳатидан қуйидаги уч босқичга бўлиб ўрганиш фойдалидир:\n1. ХХ асрнинг 30-40-йиллари;\n2. Иккинчи жаҳон уруши ва урушдан кейинги дастлабки йиллар;\n3. ХХ асрнинг 60-йиллари.\nБу босқичларнинг ҳар бири шоир ижоди моҳиятини чуқурроқ очишга ёрдам беради. Агар дастлабки босқичда она юртидан бадарға қилинган шоир кайфиятида ўзини оқлаш, янги ҳукуматга фидойилик, унинг аравасига чиқиб, қўшиғини айтиш зарурлигини англаш истаги (бунда замонасозлик ва мадҳия оҳанги устувор) устун бўлса, иккинчи босқичда адолатсиз урушга қарши чин дилдан қаршилик туйғуси кучли. Кейинги йилларда эса шоирнинг ҳар бир сўз ва иборага ўйлаб, эҳтиёткорлик билан ёндашиши сезилади. Шунга кўра шеър ритми ҳам бироз босиқлик касб этади. Эътибор берилса, Шайхзоданинг 30-йилларда яратилган шеърларида Маяковский, Бедний сингари замонасоз шоирлар таъсири яққол сезилади: уларга ўхшаб ҳайқирди, улар сингари сатрларни зинапояларга бўлиб берди. Чин маънода “ишқ шоири” эмас, замон шоири бўлди. Иккинчи жаҳон уруши йилларида яратилган асарларини бу мезон билан ўлчаш адолатсиздек туюлади. Негаки, гражданин сифатида ҳар бир инсон ўз юртини, туғилган тупроғини душмандан асрашга масъулдир. Шайхзода эса оддий одам эмас, онгли ватанпарвар шоир эди. Шунинг учун у ўзининг бор қаҳру ғазабини немис-фашистларига қарши қаратди. Энди бу шеърларнинг мазмунига қараб ритми ҳам ўзгарди. Яъни шунчаки эҳтирос эмас, ўзига қатъий ишонган халқ вакилининг босиқ, шу билан бирга кучли ғазаб, ишонч туйғуси билан йўғрилган овоз эгаллайди.\nУруш ва урушдан кейинги йилларда ҳам Шайхзода эмин-эркин ҳаёт кечира олмади. Тарихий мавзуда ёзган “Жалолиддин Мангуберди” драмаси туфайли яна бошида қора булутлар қуюқлашди. 1952 йилда қамоққа олиниб, 25 йиллик муддатга Сибирга сургун қилинди. Яхшики, жамият ҳаётида юз берган ўзгаришлар туфайли қисқа муддатда қайтиб келди. У ўзининг бу қисматига кимлар айбли эканлигини биларди. Уларга қарши курашиши, фош этиши мумкин эди. Аммо “Шайхзода кўнглидан нафрат деган нарсани буткул қувиб чиқаришга муваффақ бўлган нодир одамлардан бири эди”. У яна аввалгидек янги оҳанг, кўтаринки кайфият, янги поэтик образлар яратиш билан ўзбек шеъриятининг парвозини таъминлашга ўз ҳиссасини қўшишда давом этди. 60 йиллардан бошлаб, Мақсуд Шайхзода том маънода ижоднинг инсонни, эзгуликни юксак пафосда куйлашдан иборат энг юқори чўққисига кўтарилди. Шоир шеърлари инсон тақдирига қайғуришдан туғилган. “Одамнинг, оламнинг ҳуснин олқишлай, Уларга севгимнинг вазнин бағишлай” (2,232) деган қутлуғ истаги созининг авж пардасини эгаллади.\nМақсуд Шайхзода илк шеърларидан бирида “Ойлар, йиллар, асрлар ўтар, Ҳеч сўнмас шеъримнинг ўлмас илҳоми” (1,49) деб ёзган эди. Бу қутлуғ нияти тўла амалга ошди, ўзбек халқи ўз шоирининг ижодини қадрлаб келмоқда. Биз оташнафас шоиримизга баланд овоз билан Ватанни севишга, қадрлашга ўргатгани учун ўзининг қуйидаги мисралари орқали миннатдорлик билдиришга бурчлимиз: “Созингда сўзлатиб сен шоҳ пардани, Куйладинг Ватанни!” (1,515).


Ватанимиз мустақиллигининг йигирма олти йиллиги муносабати билан Самарқанд вилоятида “Фидойинг бўлгаймиз сени, Ўзбекистон!” шиори остида маънавий тарғибот тадбирлари ўтказилмоқда.\nЖумладан, Булунғур туманидаги Килдон ва Сайилтепа маҳаллаларида ташкил этилган шундай тадбирларда республика тарғибот гуруҳи аъзолари, самарқандлик ёзувчи ва шоирлар, санъаткорлар қатнашди.\nМаҳалла аҳли билан самимий мулоқот тарзида ўтказилган учрашувда 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси асосида мамлакатимизни модернизация қилиш, демократик ислоҳотларни чуқурлаштириш, халқимиз учун муносиб турмуш шароити яратиш ва аҳоли фаровонлигини ошириш борасида амалга оширилаётган ислоҳотлар ҳақида сўз юритилди.\n— Халқимизнинг бой тарих ва маданияти бор, заминимиздан етишиб чиққан буюк аждодларимизнинг дунё илм-фани ривожига қўшган ҳиссасини жаҳон аҳли эътироф этади, — дейди Ўзбекистон халқ артисти Гавҳар Зокирова. — Бугун камолга етаётган ёшларимиз ҳам ана шу тарихимиз, улуғ алломаларимизга муносиб ворис бўлиб майдонга чиқиши лозим. Давлатимиз раҳбарининг фарзандларимиз келажаги учун қайғуриб, уларнинг таълим-тарбиясига алоҳида эътибор қаратишлари, болаларимизни турли ёт ғоялар, “оммавий маданият” таъсиридан асраш зарурлигини қайта-қайта такрорлашлари боиси ҳам шунда. Ватанимиз мустақиллигининг 26 йиллиги арафасида юртимиз бўйлаб ўтказилаётган тарғибот тадбирларида ҳам бу борадаги давлат сиёсатининг асосий йўналишлари ҳақида халқимизга атрофлича маълумот беряпмиз.\nУчрашувларда маҳаллалар фаоллари, нуронийлар ва ёшлар вакиллари сўзга чиқиб, ўз маҳаллалари, оилалари мисолида юртимизда олиб борилаётган кенг кўламли янгиланиш ва ўзгаришлар жараёнларига эътибор қаратдилар.


БАХТЛИ БЎЛИШНИ, АВВАЛО, ЎЗИНГ ХОҲЛАШИНГ КЕРАК... - Ўзбекистон овози газетаси\nБАХТЛИ БЎЛИШНИ, АВВАЛО, ЎЗИНГ ХОҲЛАШИНГ КЕРАК...\nУ ҳар куни фақат бир нарсада атрофдагиларнинг кўмагига муҳтож — борган жойида, ишхонада кимдир, албатта, кутиб олиши керак. Уйи, машинаси унинг имкониятларига мослаштирилгани билан аравачасини машинадан тушириб, ўтиришига ёрдам зарур. Ҳайриятки, оиласида ҳам, атрофида ҳам кундалик кўмак берадиганлар бор. Ўз навбатида, ўзи ҳам кун давомида одамларга ёрдам бериш учун ҳаракат қилади.\nОлий ўқув юртининг биринчи курсида ўқиётганида отаси унга енгил машина олиб берди. Қўлтиқтаёқ ёрдамида ҳаракатланадиган қизига шароит яратиш мақсадида ҳатто анча-мунча қарз кўтаришдан ҳам чўчимади. Афсуски, отаси бу қарзни тўлашга улгурмай вафот этди. Наталья аъло ўқигани учун олаётган стипендияси ва ўзи тўқиган буюмларни сотишдан олган даромади эвазига қарзни узди. Оилани боқаётган онасига оғирлик туширмади.\nУ доим юритадиган ҳисоб-китоб бор: атрофдан олаётган эътибор ва ёрдамни қай даражада қайтариб бера олдим? Балким бундан 12 йил олдин «Опа-сингиллар» нодавлат нотижорат ташкилотини (ННТ) ташкил этишнинг ташаббускори бўлишга ҳам ана шу савол туртки бергандир. Ўшанда у республика ногиронлар жамияти бошқарувида ишларди. Бу ерда ногиронларнинг ижтимоий ҳимояси борасидаги ҳуқуқий асосларни мукаммал ўрганди. Ишни ташкил этиш борасида етарли тасаввурга эга бўлди. Имконияти чекланган одамларга яқинроқ бўлишим керак, мен уларга қандай ёрдам беришни бошқалардан кўра яхшироқ биламан, деган қарорга келди. Чунки у бундай одамлар тушиши мумкин бўлган вазиятларни бошидан кечирган. Муаммоларни қандай ҳал қилиш йўлларини босиб ўтган.\nННТ ташкил этилаётганда ташаббускорлар ўзлари яшайдиган ҳудуд — Қибрай туманидаги ногирон хотин-қизлар, ногирон фарзандлари бор оналар турмуш даражасини ва ижтимоий фаоллигини оширишни мақсад қилишган эди.\nИшни тумандаги жисмоний имконияти чекланган хотин-қизлар ва шундай болаларни тарбиялаётган оналарни аниқлашдан бошлади. Мазкур тоифага кирадиган аёлларнинг ижтимоий ҳуқуқ ва белгиланган имтиёзлардан фойдаланишларини назорат қилиш, касб малакасини ошириш ёки қайта ўқитиш, ишга жойлаштириш, бўш вақтларини кўнгилли ўтказишларини ташкил этиш, ногиронликнинг олдини олиш, реабилитация, оиланинг репродуктив саломатлигини таъминлаш бўйича турли тадбирлар ўтказиш асосий вазифа қилиб белгиланди.\nБу юмушларни қай даражада уддалаганини эса жамият аъзоларининг ҳикояларидан ҳам билиш мумкин.\nЛайло ННТ тақдимномаси бўйича ўқув курсларида таълим олиб, бухгалтерлик касбини эгаллади. Ҳозир у хусусий тадбиркорнинг ҳисоб-китоб ишларини юргизишга ёрдам беряпти.\nФотима Мўмишева эса олий ўқув юртига имтиҳон топширганида ҳам, уни муваффақиятли тугаллаб, иш излаганида ҳам ННТнинг, ташкилот аъзоларининг ёрдамини доимо ҳис қилиб турганини таъкидлайди.\nБаъзан бундай ёрдам шунчаки кўнгилли суҳбат, инсонни тушунишнинг ўзидангина иборат бўлиши ҳам мумкин.\nНаталья бир нарсани мамнуният билан таъкидлайди: «Жамият ташкил этилган дастлабки вақтда аъзолар менга у керак, бу керак деган масалаларда моддий кўмак сўрашарди. Ўтган йиллар уларни ўзгартирди. Ҳозир мурожаатларнинг мавзуи бошқача: юритаётган ҳунармандчилигим учун хомашё тополмай турибман... Оилавий корхоналар ҳақидаги янгиликни эшитдим, имконияти чекланганлар учун имтиёзлар белгиланганми ёки хўжалик юритишнинг қайси шакли менга қулайроқ ва даромади кўпроқ бўлади? Мен бугун иш билан бир ташкилотга борган эдим, пандус йўқлиги учун ичкарига киролмадим, келинг, биргаликда шу муаммони кўтариб чиқайлик...»\nНаталья кўнгилли сифатида иш бошлаган кезларидаги бир воқеани тез-тез эслайди. Байрам муносабати билан имконияти чекланган инсонлар учун тадбир ўтказишда ёрдам беришни сўраб, бир корхона раҳбарига мурожаат қилди. У киши байрам дастурхонига сарф бўладиган маблағни ажратишга ваъда берди. Охирида Натальяга қуйидагича маслаҳат ҳам берди:\n— Тадбирга юзтами, икки юзтами одам чақирасиз, ош берасиз. Бу билан ҳеч нарса ўзгармайди. Сиз шундай йўл тутингки, имконияти чекланган кишилар ўз кунларини ўзи кўриши учун ҳаракат қилсин. Излансин...\n— Мамлакатимизда ногиронларнинг ижтимоий муҳофазаси учун жуда катта ишлар қилиняпти, бу борада мукаммал яратилган қонунларимиз мавжуд, — дейди Наталья. — Фақат уларнинг жойлардаги ижроси борасида камчиликлар учраб туради.\nНаталья биттагина мисол келтиради. Қибрай туман поликлиникасига аравача билан кира олмайсиз — пандус йўқ. Ваҳоланки, бу муассаса ногиронлар энг кўп мурожаат қиладиган жой.\n— Баъзан муаммони ҳал қилишга бошқача ёндашиш ҳам мумкин, асосийси бизни, имконияти чекланган одамнинг аҳволини тушунишдир, — дейди Наталья.\nУ қизи Александра билан боғлиқ бир воқеани эслайди. Қизи болалигидан ногирон, ҳаракатланишида нуқсонлар бор. Аммо жуда тиришқоқ, киришимли. Ломоносов номидаги Москва давлат университетининг Тошкент филиалида ўқияпти. Наталья қизи ўқишга киргач, декан ўринбосари қабулига борди. Аравачада эканини эса ўқув даргоҳи олдига келгандагина маълум қилди.\n— Нима учун буни олдинроқ айтмадингиз, овора бўлиб келишга ҳожат йўқ эди, масалани телефондаёқ ҳал қилардик, — деди у.\nЎқув масканида пандус бўлишига қарамай, у билан учрашиш учун пастга тушди.\nНаталья фарзандининг ўқув хоналарига кўчганида, юқори қаватларга чиқиб тушганида қийналишини ўйлаб безовта бўлаётганини билдирди.\n— Мен сизга умуман хонадан хонага кўчмай ўқийди, деб ваъда беролмайман, бу таълим сифатига таъсир қилиши мумкин. Аммо бир нарсани аниқ айтаман — қизингизнинг ўқиш жараёнларида ҳаракатланишида муаммо бўлмайди.\nДекан ўринбосари ваъдасини бажарди. Александрага гуруҳдошлари ёрдам беради.\nЯқинда «Опа-сингиллар» уюшмаси Германия халқ университетлари ассоциацияси филиали билан ҳамкорликда имконияти чекланган инсонларнинг муаммоларини ҳал қилиш масалаларига бағишланган давра суҳбати ўтказди. Унда имконияти чекланган кишилар давлат идоралари ходимлари билан юзма-юз гаплашди. Тадбир сўнгида сўз олган иштирокчилардан бири:\n— Сизларга қойил қолдим. Баъзан қўл-оёғи бутун одамлар амалга оширолмайдиган ишларни қилаётган экансизлар...\n— Бундай таърифнинг бўлганидан бўлмагани яхши эди, — дейди Наталья. — Лекин тақдирдошларимни энг кўп қийнайдиган нарса — бизга вой бечора, деб қарашларидир. Биз ҳам жамиятнинг барча аъзолари каби тенг ҳуқуқлимиз, давлат бунинг учун барча имкониятларни яратиб қўйибди. Ҳаёт тасдиғидан ўтган бир ҳақиқат бор. Тўғри, давлат ёрдам беради. Тўғри атрофдагилар ҳам қўллаб-қувватлайди. Аммо бахтли бўлишни, аввало, ўзинг хоҳлашинг ва ҳаракат қилишинг керак. Тақдирингни, бахтингни ўзинг яратасан.


Россияда ўтган ойда бирорта Ravon автомобили сотилмади | Ўзбекистон ва жахон янгиликлари\nТехнология 6 июль 17:10 289\nРоссияда шу йил июн ойида бирорта Ravon автомобили сотилмади. Бироқ ўтган йил июн ойида жами 1239 дона автомобил сотилган эди. Бу ҳақда Европа бизнеси Ассоциацияси автомобиль ишлаб чиқарувчилари қўмитасининг навбатдаги ҳисоботида кўрсатилган.\nҲисоботга кўра, шу йил 5 ойида жами 5 184 та Ravon (2017 йил шу даврда — 4 946) брендидаги машиналар сотилган.\nРоссия бўйича 2018 йил январ — июн ойларида жами 849 221 дона (2017 йил шу даврда — 718 600 дона) автомобиль сотилган, ўсиш 18,2 фоизга кўпайган. Июнь ойида эса 156 351 дона (2017 йил июнда — 141 090 дона) автомобил сотилган 10,8 фоизга ошган.\nБарча энг кўп сотилган янги автомобил моделлар етакчи ўнталигига маҳаллий ишлаб чиқарувчилар кирган.


21.05.2019 21:58 0 2283\nҚирғизистон бозорлар, савдо ва хизматлар уюшмаси мамлакат қишлоқ хўжалиги ва озиқ-овқат саноати вазири Нурбек Мурашевни «Қора калиш» «мукофоти»га лойиқ топди. «Ғолиб»ни тадбиркорлар овоз бериш йўли билан аниқлашди, деб хабар берди «EADaily».\nЎтган экин мавсумида қишлоқ хўжалиги вазири деҳқонларни кўпроқ картошка экишга чорлаб, Ўзбекистонда сотишга ёрдамлашишга ваъда берганди. Унга ишонган фермерлар картошкага зўр бериб, 1,5 миллион тонна ҳосил олишди. Шундан 600 минг тоннаси Ўзбекистонга экспорт қилишга мўлжалланган эди. Бироқ Ўзбекистон қирғиз картошкасини сотиб олишни истамади. Оқибатда Ўзбекистон тугул Қирғизистонда маҳсулотини сота олмаган анчагина фермерлар касодга учрашди — картошканинг бир килоси 4-5 сомга тушиб кетди.\nБироқ Қирғизистон агромаҳсулотлар корпорацияси собиқ раҳбари Канатбек Исраилов бошқача фикрда.\n«Айбни вазирликка тўнкашдан аввал унга ваколат, ҳуқуқ ва тўғри режалаштириш учун воситалар бериш керак. Қишлоқ хўжалиги вазирлигига янги ва тўлақонли маълумотлар етишмайди. Картошкани реализация қилиш масаласи балки шунинг учун чала қолиб кетгандир. Балки картошка экишни тавсия қилишдан аввал ўзбекистонликлар билан реал битимлар тузиб қўйиш керакмиди, — деди Канатбек Исраилов «EADaily» мухбирига. — Аслида аграр соҳамиз билан ишлаш қийин. Хўжаликлар тарқоқ ва кичик. Тадқиқот лабораториялари, омборлар, логистика марказлари бўлмаса қандай қилиб уларнинг бошини бир жойга қовуштириш, маҳсулотини сотиш мумкин? Бундай ҳолатлар бошқа такрорланмаслиги учун давлатнинг ёрдамида комплекс чоралар кўриш лозим.\nБозорлар ассоциацияси маълумотларига кўра, «қуйидан тепага» тартибдаги иккинчи мукофотга Қирғизистон божхона хизмати раҳбари Алмаз Онолбеков, учинчи мукофотга солиқчилар раҳбари Тенизбек Абжапаров лойиқ кўрилди.\nВа аксинча, йилнинг энг яхши раҳбарига топшириладиган «Олтин қўл» мукофоти Қирғизистон иқтисодиёт вазири Олег Панкратовга насиб этди.\nҚирғизистон картошка вазирлик\nҲодиса 12/08, 23:33


Хорижлик келин… (Воқеа реал ҳаётдан олинган) - Zamin.uz\n12:21 / 12.09.2018\nХорижлик келин… (Воқеа реал ҳаётдан олинган)\nҚишлоқ, барибир, шаҳарга ўхшамайди. Айниқса, уйланиш, узатилиш бобида қишлоқдагилар бошқачароқ йўл тутишади. Биронтанинг боласи қаёқдадир ўрис ёхуд бошқа бир миллатнинг қизига уйланиб кепти, дейишса борми, катта-ю, кичикка худо беради. Бўй етиб-етмаган қизчалар «хориж»лик келиннинг қанақанги бўяниши-ю, оёғига қанча товонли пойафзал кийгани билан қизиқишса, момохонлар унинг рўмол ўрамагани, устига-устак калтагина юбка кийиб олганини кўриб: «Вой-й, бетингдан бузилгу-ур, анави мурдадай оқарган оёқларига ҳеч бўлмаса латта-путта ташлаб олса ўлармикан?!» — дея бурниларини жийиришади…\nЙўқ… Бу ҳам майлийди… Қодир ота бунақанги майда-чуйда гап-сўзларга қўл силтаб қўя қоларди… Масжиддаги чоллар қўймаяпти… Ахир нима бўлгандаям, маҳалла-кўйчилик!.. Манаман деган Садир қорилар билан бир товоқдан ош еса, бир жойнамозда ўтириб намоз ўқиса-ю, ўзбошимча ўғли Умрзоқни тийиб қўёлмаса… Армияга кетаётганда қанча тайинлади. «Ҳой, ўғлим, у ерлар бегона юрт, тағин шайтоннинг гапига кириб битта-яримта ўрис қизига уйланиб қўймагин. Ундайлар қариган чоғингда хор қилади. Келганингдан кейин энанг икковимиз маслаҳатлашиб Мўмин бувангнинг қизига уйлантириб қўямиз. Сокина жа кўҳлик қиз бўлган… Ўзинг биласан-ку!..» — деявериб жағида-жағ қолмади… Қаёқда… Кўнгли сезган экан… Ўғлим армиядан келди, деб юрагини ҳовучлаганча кўчага чиқса, Умрзоғи тушмагур бир қўлида жомадон, иккинчи қўлида сап-сариқ ўрис қизни етакла-аб келяпти-я!.. Вой, энди нима қилади?.. Дардини кимга айтади?.. Маҳаллага қандай тушунтиради?.. Бу шўринг қурғур Наташаси на тил билса, на супур-сидир қўлидан келса!.. Э, аҳмоқ, ҳеч бўлмаса, тил ўргатиб, кейин опкелсанг ўлармидинг?! Иш ўргатиш бўлса, энангни ўзи бир марта оғилхонага судраклаб киргандаёқ мулла қип қўярди…\nЙўқ. Қодир отага боя кўрганлари ҳолва экан. Пешин намозини ўқиш илинжида таҳорат олиш учун ҳовлига чиққан қария Наташанинг қорнидан баланд кофта, бунинг устига шим кийиб олганини кўриб, эсхонаси чиқиб кетаёзди… Ҳа, бу Умрзоқнинг шими… Ие…\nАжнабий келин Мозормаҳаллада пайдо бўлди-ю, қишлоқдагиларга худо берди. Наташа гоҳ шим кийиб, баъзан калта юбкада қишлоқ кўчасидан ўтиб қолди дегунча, ўсмир ўғил болалар тўп-тўп бўлишиб унинг ортидан чопишар, турли бетамиз сўзларни айтиб, жиғига тегишар, хотин-халаж гўё цирк томоша қилаётгандек бурчак-бурчакдан хуфиёна мўралаб зерикмасди… Бора-бора буларнинг ҳаммаси Наташанинг жонига тегди. Айниқса, ким биландир дардлашгиси, ҳасратлашгиси келганда излай-излай биронта бўлсин русийзабон одам тополмагани жуда алам қилди. Ўйлай-ўйлай, бу қишлоқда ортиқ тура олмаслигига кўзи етди ва эрига масалани кўндаланг қўйди.\nНаташа ҳақиқатан ўзини хўрлангандек ҳис этди. Мовий денгизни эслатувчи кўм-кўк кўзларидан оқиб тушаётган ёш тўхтамаган сари ич-ичидан ўксинаверди. Жомадон тутган қўлларини қалтироқ босиб, ҳар қадам босганда нозик тиззалари букилиб-букилиб борди… Ахир… ўзбек тилини умрида эшитиб кўрмаган бўлса нима қилсин?.. Бу ҳам етмагандек, қишлоқ одамлари жуда ғалати бўларкан… Тиззадан баланд кўйлак кийса нима қипти?.. Бирор нарса ўзгариб қолармиди?.. Эр бўлиб бирон мартаям ёнини олмади-я!.. Бўлмаса, уёқдаги ваъдалари қанақа эди…\n— Девичкахон, куда пойдём-а?.. Куда пойдём?.. — Аллақачон йиғлашдан тўхтаб, анча ўзини босиб олган Наташанинг бу гапдан негадир кулгиси қистади-ю, индамай тескари қаради. Болалар танимасни сийламас деганларидек, унинг индамаганини ноз-карашмага йўйишди чамаси, бараварига ташланиб қолишди. Ўз юртида бу қадар беҳаёликларга дуч келиб кўрмаган Наташа бу тўпори болалардан қандай қутулишни билмасди. Нима бўлса бўлар деди-ю, қўлидаги жомадонни ерга қўйиб безориларнинг ёқасидан олмоқчи бўлди. Қаёқда?.. Ичкилик таъсир қилиб янада кучга тўлиб кетган қишлоқ болалари ҳаш-паш дегунча унинг кийимларини ечиб, ўзини ўриндиқлардан бирига ётқизишди… Яхшиям Наташа тилли-жағли аёл. Овозининг борича бақириб Умрзоқни ёрдамга чақирди. Чақираверди, чақираверди… Орадан қанча вақт ўтди, билмайди. Қаердандир безориларнинг тепасида пайдо бўлган Умрзоқ уларни кўр-кўрона тепкилай кетди. Тепкилайверди… Тепкилайверди… Агар жон ширинлик қилиб қочиб қолишмаганда…\nЎрусиядаги қариндош-уруғлар Умрзоқни яхши кутиб олишди. Лекин, бу меҳмондўстлик Умрзоқнинг кўнглига ўтиришмасди. Ахир, ўрисчаси, барибир ўрисча-да! «Олдингга ҳамма овқатни қаторлаштириб қўйишади-да, ўзлари индамай ўтираверишади. Биронта кимса мундоқ қараб: «Вей, сен меҳмон эдинг, манавилардан олиб ўтир!» — деса-чи… Умрзоқ нима қилганда ҳам қишлоқданлигига бориб ўзини қандайдир ноқулай сезаверди… Бу ҳам етмагандай, кун ўтган сари Наташа тамоман ўзгариб борарди. У ҳар куни турли-туман кийимда кўчага отланар, баъзан эртадан то ярим тунга қадар «йўқолиб» қолар, қаерларда юргани-ю, нима юмуш билан машғуллиги хусусида эрига «доклад» қилишни ўзига сира эп кўрмасди. Шундоқ ҳам сокин ҳаёт жонига тега бошлаган Умрзоқ эса, хаёлан турли ёмон кўчаларга кириб чиқарди…\nБир куни Умрзоқ уйқудан уйғонди-ю, ёнида яна хотинининг йўқлигини кўриб баттар хуноби ошди. У апил-тапил кийинди-да, қайнонасининг ҳай-ҳайлашига ҳам қарамай кўчага отилди… Ҳа, у ўша ўзлари биринчи куни бирга тушлик қилган кафедадир, балки… Афсуски, у кафегача ҳам етиб боролмади. Автобус бекатини ёқалаб катта йўл бўйига чиққан эдики, қатор машиналардан бири ёнида Наташанинг бегона эркак билан қучоқлашиб турганини кўриб капалаги учиб кетаёзди. «Вой, қанжиқ-эй… Вой, кофирзода-ей!.. — дея асабий пичирларди Умрзоқ у томонга боришни ҳам, бормасликни ҳам билмай, — Буни хотин деб юрсам, ғирт бузуқ экан-ку!..»\n— Наташа, бу ёққа кел дедим! — беихтиёр қичқириб юборди Умрзоқ. Наташа таниш овозни эшитиб, эркакнинг қучоғидан секингина сирғалиб чиқди-да, эрига яқинлашди. У Умрзоққа шунчалик совуқ тикилардики, бутун алами юзига ургандек эди.\nУмрзоқнинг юзидан қони қочди. Тишлари асабий ғижирлаб муштлари тугилди. Наҳотки, хотини, бир вақтлар ўзининг ишқида куйиб-ёнган, «Сендан айрилсам ўламан» дея аюҳаннос солган Наташаси шундай йўл тутса?.. Унда… Севги… Муҳабат қаёқда қолди?.. Илгариги… Йўқ… Яқиндагина қишлоғига етаклашиб борган Наташа қаёқда қолди? Ўзининг эркаклик ғурури қаёққа ғойиб бўлди?.. Нега бориб анави нусханинг башарасини бўяб қўёлмаяпти?.. Йў-ўқ… Мозормаҳалланинг йигитига бунақа ҳунарлар ўтмайди… Ҳа-а, у мусофир… Ҳеч кимга гапи, зўр келганда мушти ҳам ўтмаслиги мумкин… Таъна тошларини жим туриб танасига сингдириши ҳам мумкин… Аммо бундай хўрликка, юзсизликка жимгина қараб тура олмайди… Яхшиси… Кетади… Кетаверади… Муҳаббат шунчалар арзон бўлса, муҳаббатсиз ўтади… Яхшиси… Она қишлоғидаги энг хунук қизнинг товонларига бош қўйиб ухлайди… Аммо бундай бузуқлик тарвақайлаган жойларда қолмайди… Ҳозир… Ҳаммасини айтиб олади-да, кетади… Кетади…\nАксига олиб, Тошкент поезди эндигина ўрнидан қўзғалган экан. Умрзоқ вагон кузатувчиларининг бақир-чақирига ҳам қулоқ солмай дуч келган вагонга сакраб чиқиб олди. Кузатувчилар уни ташқарига итаришди, у ичкарига талпинаверди. Охири, поезд вокзалдан узоқлаша бошлагач, Умрзоқ ниҳоят кузатувчини олиб кетишга кўндирди.\n— Шишадошим… Шишадошим шишамни синдириб қўйди, бобой… Шунга… Аразлаб кетяпман…\n— Тўғри қиласан аразлаб, болам, тўғри қиласан… Айтмаганмидим, ватанни сотма!.. Ватан-а, ватан!.. деб, болам… Ўзбекни кетмонидан қўймасин… Яхшиси, қишлоғингга боргин-да, онаси ўпмаганига уйлан!.. Ана ўша шишангни синдирмайди… Бечорачиликни бўйнингга оли-иб тинчгина яшайвер, болам!.. — Шу тобда қария Умрзоқнинг кўзларига худди фариштадек кўриниб кетди. Бу одамнинг кўксига бошини қўйиб боладек эркалангиси, бутун ҳасратларини ёлғиз унгагина тўкиб солгиси келди. Бироқ…\nБахтга қарши, поезд Қўқонга яқинлаша бошлаганди.\n16-03-2019, 06:53, Ҳаёт тарзи\nМен нечун йиғладим?..\n31-12-2018, 14:15, Ҳаёт тарзи\n2-06-2018, 09:26, Ҳаёт тарзи\n26-11-2016, 16:08, Ҳаёт тарзи


Лавров "Буюк Турон" ташкил этилиши ғоясига муносабат билдирди - Zamin.uz\n13:27 / 21.02.2021\nРоссия ташқи ишлар вазири Сергей Лавров Туркия "Буюк Турон"ни ташкил этиш ниятида, дея ўйламаслигини маълум қилди. У бу ҳақда РБКга берган интервьюсида айтган. Унинг сўзларига кўра, СССРнинг туркий тилли мамлакатлари Туркиянинг ушбу ғоясини қўллаб-қувватлагани ҳам даргумон.\nОзарбайжон сингари давлатлар Буюк Турон ташкил этилиши ғоясини қўллаб қувватлаётган бир вақтда Москва Туркиянинг кучайиб кетишидан хавфсирайдими, деган саволга жавоб берар экан, Лавров шундай деди: "Туркия бундай ғояни таъқиб қиляпти, деб ўйламайман. СССРнинг бир қисми бўлган ва кейинчалик мустақил бўлган мамлакатлар бу ғояни ҳақиқатла қандайдир кўринишда қўллаб-қувватлашларини тасаввур қилолмайман".\nБундан ташқари, ушбу мамлакатлар ташқи сиёсатнинг бутун пафоси ва фаолият амалиёти ўз миллий давлатчилигини мустаҳкамлашга қаратилган.\nУнинг сўзларига кўра, Туркиянинг ўз манфаатлари бор - бу бир тилда гапирадиган ҳаммилатларидир. Унинг таъкидлашича, туркий тилли муносабатлар мавзуси Туркия билан бошқа мамлакатлар, жумладан Озарбайжон ва Марказий Осиёнинг қатор давлатлари ўртасидаги ҳамкорлик алоқаларига етарлича чуқур кириб борган.\nУнинг фикрича, Туркиянинг собиқ иттифоқ давлатлари ҳудудидаги туркийзабон давлатлар билан ҳамкорлигининг асосий қисмини маданий, тил ва маърифий анъаналар ташкил қилади. “Замин” янгиликларини “Telegram”да кузатиб боринг\nРоссия Зеленскийнинг Путин билан учрашиш таклифига жавоб қайтарди\n9-07-2019, 18:50, Дунё\n20-12-2016, 10:54, Дунё\n25-11-2015, 21:50, Дунё\n25-11-2015, 20:25, Дунё\n25-11-2015, 19:34, Дунё\n24-11-2015, 23:07, Дунё


“Ўқув даргоҳимизни ёпмасликлари учун Наврўзни нишонладик”\nТожикистондаги Ислом давлат университети талабалари ўз тарихида иккинчи марта Наврўз байрамини нишонлади. Талабаларнинг айтишларича, расмий мақом олган олийгоҳнинг ёпиб қўйилмаслиги учун улар бу байрамда иштирок этишга мажбур бўлишган.\nТожикистон Ислом университетидаги Наврўз байрами Қуръон оятларини тиловат қилишдан бошланди.\nЯхши ўқиган ва ишлаган талабалар, қолаверса устозларни тақдирлаш маросимининг ўтказилиши, йиғилганларда ўқув йили сарҳисобига ўхшаш тасаввур қолдирди.\nУниверситет ёшлар ташкилоти раиси Холиддин Матиновнинг айтишича, олийгоҳ давлатга тегишли эканлиги ҳақидаги мақомни олгандан сўнг, барча расмий байрамлар нишонланадиган бўлган:\n- Бугунги Наврўз байрами одатдаги байрамдан фарқ қилади. Бу ерда ашула айтиш ва рақсга тушиш йўқ. Олов қўйиб, уни устидан сакраш каби бидъат маросимлар йўқ. Биз исломий меъёрларга риоя қилишимиз керак, дейди Холиддин Матинов.\nТожикистон Ислом университетида Наврўз байрами\nБайрамда арқон тортиш, тош кўтариш, кураш каби ўйинлар мусобақаси бўлиб ўтди.\nБироқ, исми сир қолишини сўраган олийгоҳ талабаларидан бирининг айтишича, аксарият устоз ва талабалар Наврўзни байрам қилишга қарши эди:\n- Биз шу ўқув даргоҳимизни ёпиб қўймасликлари учун, ректоримиз гап эшитмаслиги учун ҳам Наврўзни байрам қилишга рози бўлдик, дейди университет талабаси.\nУниверситет ўқитувчиси Маъруф Назаровнинг Озодлик радиосига айтишича, ислом Наврўзни байрам қилишни тақиқламаган, лекин Наврўзнинг шариатга зид одатларини рад этади:\n- Пайғамбаримиз(с.а.в) бир ҳадисларида айтадиларки, исломга зид келмайдиган урф-одатларни тақиқламанг, зеро бундан одамларнинг исломга ихлоси камаяди. Наврўз бизнинг халқимизнинг миллий байрами ва унинг ҳеч қандай зарари йўқ. Ислом зардуштийларидан давридан қолган оташпарастлик, олов устидан сакраш каби анъаналардан воз кечишни талаб қилади. Наврўз зардуштийларнинг байрами эмас ва бугунгача бу айнан уларнинг байрами эканлиги исботланмаган, дейди Маъруф Назаров.\nТожикистон давлат Ислом университетида Наврўз байрами ҳукумат қарори билан иккинчи марта нишонланмоқда. Шу пайтгача бу олийгоҳда Наврўз байрам қилинмаган.


Нега короновирусга чалинган болаларда тана ҳарорарти 37,5° бўлганида уни тушириш учун дори тавсия этилмайди?\nИситма тананинг нормал ҳимоя реакциясидир. Агар тана ҳароратида иситмани туширишга ҳаракат қилинадиган бўлса, иммун тизими заифлашади.\nУшбу ҳолатда кўпроқ суюқлик ичириш тавсия этилади. Организмнинг ўзи ишлаб чиқилган антитаёқчалар ёрдамида курашади. Енгил турида болаларга кўп ва нотўғри дорилар бериш тавсия этилмайди (дориларни дозаларига ҳам эътибор бериш керак).\nДориларни бундай бериш билан биз ўзимиз билмаган ҳолда касалликни енгил туридан оғир турига ўтказиб қўйишимиз мумкин. Шунинг учун ҳар қандай вазиятда шифокор назоратида бўлиш ва шифокор кўрсатмаларига амал қилиш тавсия этилади.\nCCВ ҳузуридаги Коронавирусга қарши курашиш штаби аъзоси


АҚШ Сурия ҳукумати аэродромига 50та ракета йўллади\n08:04 / 07.04.2017\nАҚШ 6 апрель, пайшанба куни кечқурун Суриядаги аэродромга зарба берди. Бу суриялик ҳарбийлар томонидан Идлибда кимёвий қурол ишлатилганига жавобан юз берди, деб хабар бермоқда NBC News АҚШ ҳарбий амалдорларига асосан.\nХабар қилинишича, Қўшма Штатлар “ўнлаб қанотли ракеталарни” учирган.\nАҚШ ҳарбийлари камида 50та “Томагавк” ракеталарини учирган, улар Хомс вилоятидаги аш-Шайротни нишонга олган, деб таъкидлайди телеканал.\n“Бу АҚШнинг тахминига кўра, Сурия ҳукумати тақиқланган қуролни қўллаган аэродромдир”, - деб хабар берди телеканал.


00:00Европа Лигаси. МЮ уйда "Остона"ни қабул қилмоқда, "Рома" – "Истанбул" ва "Вулверхэмптон" – "Брага" учрашувлари ҳам бошланди (онлайн ҳисоб) 2 23:45Европа Лигаси. "Краснодар" тор-мор этилди, "Арсенал", "Севилья" меҳмонда йирик ғалабага эришди ва бошқа натижалар 6 23:40U-16 Осиё чемпионатига саралаш. "I", "J", "K" гуруҳларидаги вазият 0 23:26U-16 Осиё чемпионатига саралаш. "E", "F", "G", "H" гуруҳларидаги вазият 0 23:15Европа Лигаси. МЮ – "Остона", "Рома" – "Истанбул" ва қолган учрашувларнинг асосий таркиблари эълон қилинди 2 23:12U-16 Осиё чемпионатига саралаш. "A", "B", "C", "D" гуруҳларидаги вазият 5 22:50Ёшлар ўртасидаги ЕЧЛ. ПСЖ – "Реал" ўртасидаги тўқнашувда Симонс гол урди 5 22:30Олтин тўп-2019. Янги номинация … Даъвогарларнинг номи қачон эълон қилиниши ҳамда тақдирлаш маросими ўтказиладиган сана маълум бўлди 24 21:50Кака: "Неймар ПСЖ етакчиси бўлиши мумкин. У ажойиб мавсум ўтказмоқда" 2 21:10Европа лигаси. 11 та учрашувнинг бошланғич таркиблари эълон қилинди 1 20:56Европа лигасининг янги мавсуми бошланмоқда, "Айнтрахт" - "Арсенал" учрашувининг асосий таркиблари маълум 2 20:50Бербатов футболчилик фаолиятини якунлади 6 20:25Карикатура: "Барселона" қутқарувчиси 7 20:05Фернандиньо: "Мавсум бошидан бери ҳимоячи сифатида ўйнашга тайёрланяпман" 3 19:45Сурат биздан изоҳ сиздан! 29


Дунёда озиқ-овқат маҳсулотлари нархлари ўсиб бормоқда\n12 Noyabr 11:09 / Published in Иқтисодиёт\nДунёда озиқ-овқат нархи ўсиб бормоқда\nДунёда озиқ-овқат нархларининг ўсиш тендентсияси кузатилди. Барча мамлакатларда озиқ-овқат саватининг қиймати ошиб бормоқда.\nХалқаро озиқ-овқат ташкилоти (ХОТ) ҳисоботини эълон қилди, унда дунёдаги озиқ-овқат маҳсулотлари нархлари бешинчи ой давомида ўсишда давом этмоқда. Муҳим ўсиш асосан дон, шакар, сут маҳсулотлари ва ўсимлик мойида кузатилади.\nЖорий йилнинг октябр ойида. ХОТ озиқ-овқат маҳсулотлари нархлари индексининг ўртача қиймати 100,9 пунктни ташкил этиб, сентябрдан 3,1% га ва 2019 йил октябрдан 6% га ўсишни кўрсатди.\nХусусан, дон маҳсулотлари нархи ўтган ойга нисбатан 7,2 фоизга, 2019 йил октябрга нисбатан 16,5% га ўсди,\nўсимлик мойи учун – 1,8%, сут маҳсулотлари учун – 2,2%,\nшакар учун – жорий йилнинг сентябр ойига нисбатан 7,6% га.\nМутахассисларнинг фикрига кўра, нархларнинг кўтарилишига қуйидаги омиллар таъсир қилади: а) экспорт таклифининг қисқариши; б) Лотин Америкасида ноқулай об-ҳаво шароити; в) ёғингарчилик етарли эмас; д) пандемиянинг қишлоқ хўжалигига салбий таъсири ва бошқалар.\nХОТ маълумотларига кўра, 2020-2021 йилги мавсумда дунёдаги дон истеъмоли. 2,7 миллиард тоннани ташкил этади, бу 2019-2020 йилги мавсумга нисбатан 1,9% га кўпдир. – 2,6 миллиард тонна.\nМутахассисларнинг фикрига кўра, 2020-2021 йиллар мавсумида жаҳон дон савдоси ҳажми. 2019-2020 йилги мавсум даражасига нисбатан 3% га ошади ва 451 миллион тоннани ташкил этади: товар айирбошлашнинг ўсиши доннинг барча асосий турларига таъсир қилади, аммо қўпол донларнинг жаҳон савдосидаги энг сезиларли ўсиши – 4,7% га.\nШу билан бирга, 2021 йилги мавсум охирида дунёдаги ғалла захиралари прогнози 876 миллион тоннани ташкил этди, бу мавсум бошидаги захиралардан 0,5% га юқори, аммо барибир 2017-2018 йилги мавсумнинг рекорд даражасидан паст.\nУмуман олганда, мутахассислар кейинги мавсум учун озиқ-овқат захиралари ўтган йилларга нисбатан камайишини, истеъмол ошишини ва жаҳон бозорида талабнинг ҳам ошишини башорат қилмоқда. Шу муносабат билан мутахассислар ҳар бир давлатга озиқ-овқат хавфсизлигини ривожлантириш бўйича ўз стратегик дастурларини ишлаб чиқишни тавсия этадилар.\nTagged under: ДУНЁДА, НАРХ, ОЗИҚ-ОАҚОТ, ТЕНДЕНЦИЯ, ЎСИШ\n2020 йилда Ўзбекистонда 3 минг меҳмонхона хонаси фойдаланишга топширилди\nМарказий банк ЯИМ прогнозини яхшилади


Зулматларни ёритувчи чироқлар (2) – Islom Nuri\nЗулматларни ёритувчи чироқлар (2)\nБиринчи зулмат (дунёга муҳаббат қўйиш)ни ёритувчи чироқ тақво\nДунёга муҳаббат қўйиш, уни охиратдан афзал деб билиш сабабли вужудга келган ва бир куни бу дунёнинг эллик минг йилига баробар келадиган маҳшаргоҳда – миллион-миллион халқлар жамланадиган охират кунида ҳақиқий зулматга айланиб, ўша куни нурсиз қолишга сабаб бўладиган бу қоронғи-зулмат (яъни, дунёга муҳаббат қўйишдан пайдо бўлган зулмат)ни фақатгина “Тақво”дан зиё олган мунаввар чирроққина тарқатиб юбора олади.\nТақвонинг луғавий маъноси: “сақланиш, эҳтиёткорлик, ҳимояланиш, ўзни сақлай билишдир”.\nУнинг шариатдаги маъноси эса: “Инсон Қиёмат куни ўзига зарар бўладиган нарсалардан қаттиқ сақланишидир”. Яна бир маъноси: “Инсон ўзини Аллоҳнинг ризоси ва савобига етказадиган фармонларни бажариб, ўзига Аллоҳнинг азоби ва иқобини олиб келадиган манҳий (ман қилинган) ишлардан узоқ бўлмоғидир”\nАлий ибн Аби Толиб розияллоҳу анҳу тақво учун тўрт аркон (устун)ни зикр қилганлар. Қалбларда дунёга муҳаббат қўйишдан вужудга келган қоронғи-зулматни мана шу тўрт аркон билан мустаҳкамланган тақвогина тарқатиб юбора олади. У зот розияллоҳу анҳу айтадилар:\n1—Жалил Зот Аллоҳдан қўрқиш,\n2—Танзил (Қуръон)га амал қилиш,\n3—Қалил (оз)га қаноатланиш\n4—Раҳил (яъни, фоний дунёдан охиратга кўчиш-ўлим) кунига тайёргарлик кўришдир”. Мана шу тўрт иш тақвонинг арконларидир. Агар кишининг тақвосида мана шу тўрт арконнинг бирортаси кам бўлиб қолса, унинг қалбидаги дунё муҳаббатидан пайдо бўлган зулматни буткул кетказа олмайди. Яъни, ундаги тақво бу қоронғи-зулматни бартараф қилишда заифлик қилади.\nИнсон Аллоҳ таолодан, Унинг ҳисоб-китобидан ва содир этилган гуноҳларга аввало шу дунёнинг ўзидаёқ, кейин қабрида сўнгра эса, охиратда берилажак жазо – азобдан қўрқадиган бўлса, бу қўрқув уни барча ҳаром ва шубҳали ишлардан ва унинг Аллоҳ таолога яқинлашишга монеълик қиладиган ҳамда қимматли вақтларини беҳуда зое қилиб юборадиган барча ўйин-кулги, зеб-зийнатлардан ўзини узоқ тутадиган қилиб кўяди. Бу қўрқув уни Аллоҳ таолонинг барча буйруқларини бажариб, қайтариқларидан йироқ бўлишга ва оз нарсага қаноатланишга ундайди. Бу қўрқув уни умрини чиркин мол-дунё ва бир неча кунлик мансаб учун сарфлаб юборишга йўл қўймайди. Инсон агар мана шу қўрқувга эга бўлса, Аллоҳ таоло талаб қилганидек ҳаёт кечиришга ҳаракат қилади. Ўлимдан кейин бошланажак ҳақиқий ҳаётга тайёргарлик кўра бошлайди. Бир сўз билан айтганда у инсон ҳаёти дунёга муҳаббат қўйиш сабабли вужудга келадиган қоронғи-зулматни тарқатиб, йўқ қилиб юборадиган кучли тақвога эга бўлади.\nТақво кучайишининг бош сабаби\nТақво ўзинг тўрт аркони билан биргаликда, инсон ўз нафсини ҳисоб-китоб қилиб(тергаб) туриши билангина кучли бўлади. Чунки, инсоннинг нафси ёмонликка буюрувчидир. У ўз нафсидан хабардор бўлиб турмаса, нафси уни албатта “Тўғри Йўл”дан четга буриб юборади. Тўғри Йўлдан адашган киши зулматни ёритувчи тақвога асло эга бўла олмайди ва у дунёга муҳаббат қўйиш оқибатида вужудга келган қоронғи зулмат ичида йўл топа олмай қолиб кетади.\nШунинг учун ҳам улуғ тобиин Маймун ибн Миҳрон ўз ўзини ҳисоб китоб-қилмаган, нафсидан бехабар шахсни тақволи кишилар сирасига қўшмадилар. У зот раҳимаҳуллоҳу айтадилар: “Киши ўз нафсини тижоратдаги шеригини ҳисоб-китоб қилишидан кўра қаттиқроқ ҳисоб-китоб қилмаса ҳамда еб-ичиши, уст-боши ҳаром ёки ҳалолдан келаётганини аниқ билмаса, тақволи кишилар қаторига асло кира олмайди”. (Сифатуссофва: 4/194)\nДемак, инсон ўз нафсидан хабардор бўлиб турса у кучли, нуроний тақвога эга бўлади. Унинг қалбига дунё муҳаббатининг зулмати соя солган пайтда мана шу тақво билан уни бартараф қилишга муваффақ бўлади.\nГуноҳ қилмоқ зулмат ва унинг чироғи тавбадир\nИккинчи зулмат – гуноҳ зулмати\nГоҳида гуноҳ иш фойдали меҳнат, чиройли машғулот бўлиб кўринади. Бироқ, аслида у ўз соҳибини ўраб олган зулматдир. Гуноҳкор шахс буни ўзи ҳам яхши ҳис қилиб туради. Чунки, унинг ёмонликка фармон қилувчи нафси ношаръий ишга чорлаган пайтда гуноҳнинг зулмати унинг чор атрофидан қоплаб келаётгани, у мана шу гуноҳ сабабли ҳақиқий бахт-саодатдан маҳрум бўлиб қолаётганини яхши билиб туради. У атрофдагиларга ўзини ҳар қанча бахтли, ҳар-қанча хурсанд қилиб кўрсатишга уринмасин бари-бир ўзини гуноҳнинг тубсиз зулматида қолиб кетаётганини жуда яхши сезиб туради. Ҳатто унинг қалбини қоплаб олган гуноҳнинг зулмати унинг юзида ҳам зоҳир бўлиб, озгина фаросатли киши билиб оладиган даражада сезилиб туради.\nИмом Ибн ал-Қаййим раҳматуллоҳи алайҳ ўзларининг “Алжавабул-кафий” номли китобларида гуноҳкорлик ва гуноҳ ишларнинг асарлари нималардан иборат эканини баён қилар эканлар, қалбни зулмат қоплаб қолишини ҳам шулар жумласига киритдилар. У киши айтадилар: «…Гуноҳнинг салбий таъсирларидан яна бири; гуноҳкор шахс гуноҳнинг зулмати унинг қалбини қоплаб олганини аниқ билиб, худди қоронғи тушганини ҳис қилгани каби ҳис этиб туришидир. Зеро, қоронғи кечанинг зулмати кўзнинг кўришига монелик қилганидек, гуноҳнинг зулмати қалбнинг ҳақиқат нуридан баҳра олишига монеълик қилади. Чунки, тоат-ибдат нур, маъсият эса, қоп-қоронғи зулматдир. Унинг зулмати ортгани сари кишининг ушбу зулматдаги ҳайрати ортиб бораверади. Натижада ўзи сезмаган ҳолда бидъат-хурофот ва ҳалок қилувчи амалларга тушиб қолади. У бамисоли қоронғи кечада ёлғиз қолган аъмо киши каби бўлиб қолади. Бориб-бориб ушбу зулмат кучайгандан кучайиб, аввал унинг кўзига, сўнгра юзига таъсир қилади. Ҳатто унинг юзига ғолиб келган қоралик ҳаммага ошкор кўринадиган бўлиб қолади. Ибн Аббос розияллоҳу анҳу айтадилар: “Ҳасана (чиройли амал)да юзга нур, қалбга зиё, ризқ-рўзга фаровонлик, баданга қувват ва одамлар қалбида ҳосил бўладиган муҳаббат бордир. Саййиа (ёмон амал)да эса, юзга қоралик, қалбга зулмат, танга заифлик, ризқи-рўзга танглик ва одамлар қалбида пайдо бўладиган буғзу-адоват мавжуддир”». (Алжавабул-кафий)\nИбн Аббос розияллоҳу анҳу айтганлари, гуноҳнинг зулмати сабабли қалбда пайдо бўладиган иллатларнинг ҳаммаси эмас, буларни у зот мисол тариқасида келтирдилар. Улуғ саҳобалардан яна бирлари Абдуллоҳ ибн Масъуд розияллоҳу анҳу ҳам, гуноҳнинг зулмати сабабли вужудга келадиган бошқа бир мудҳиш нарса – ҳосил қилинган илимни эсдан чиқариш ҳақида хабар бериб шундай дейдилар: “Мен, кишининг таълим олиб ўрганган билимини унитиб юборишига ўзининг қилиб қўйган хато (гуноҳ) иши сабабдир деб, ҳисоблайман”. (“Аззуҳд” Имом Аҳмад)\nУшбу зулмат гуноҳкор шахснинг қалбида кучайиб бораверади. Агар уни бартараф қилишга ҳаракат қилмаса, охир-оқибат, ҳозиргина айтиб ўтилган Ибнул Қаййимнинг сўзларидаги каби, унинг қоралиги юзида ҳам зоҳир бўлиб, кўриниб қолади. Ушбу маънони улуғ зоҳид, тобиин Сулаймон ибн Тархон ат-Таймий ҳам таъкидлаганлар: “Албатта инсон бир гуноҳни қилса, унинг юзида гуноҳнинг касофати ошкор бўлади”.\nГуноҳкор шахснинг юзида зоҳир бўлган бу касофат, унинг қалбида гуноҳ сабабли вужудга келган қоронғи-зулматдан пайдо бўлгандир. Бу зулматни эса, унинг қалбидан фақатгина, тавбанинг нурли чироғигина кетказа олади.\nИккинчи чироқ – тавбанинг чироғи\nАллоҳ субҳанаҳу ва таоло ҳаммани – ҳатто холис мўминларни ҳам, ушбу чироқ (тавба чироғи)ни ёқишга амр этади. Чунки, нажот сабаблари тавба чироғини ёқиб, унинг нури билан зулматда қолган қалбларни мунаввар этишда экани маълум ва машҳурдир. Аллоҳ таоло айтади: «…Барчаларингиз Аллоҳга тавба қилинглар, эй мўминлар! Шоядки (шунда) нажот топсангизлар». (Нур: 31) Аллоҳ таоло ушбу оятда нажотни яъни, охиратда қозонилажак ғалабани тавбага боғлиқ қилиб қўйди. Аллоҳ таоло мақбул бўлажак тавба насух – холис бўлиши кераклигини баён қилиб айтади: «Эй мўминлар, Аллоҳга холис тавба қилинглар…» (Таҳрим: 8)\nДемак насух – холис тавба барчамизга лозим амал экан. Барча гуноҳлари мағфират этилган, маъсум зот пайғамбаримиз Муҳаммад Мустафо соллаллоҳу алайҳи ва саллам ҳар куни тавба ва истиғфорлар қилишларини баён қилиб айтадилар: “Аллоҳга касамки, мен бир кунда Аллоҳга етмиш мартадан ортиқ истиғфор айтиб, унга тавба қиламан”. (Имом Бухорий ривоятлари). Имом Муслимнинг ривоятларида эса: “Албатта, мен бир кунда юз марта тавба қиламан”, деб – айтганлар. Демак, гуноҳлари мағфират этилган, инсонларнинг энг афзали Пайғамбар соллаллоҳу алайҳи ва саллам шу даражада тавба ва истиғфорлар қилиб турганларида ҳамда Аллоҳ таоло Ўзининг китобида мўминларни холис тавба қилишга фармон қилиб турганда гуноҳ амални қилиб, унинг қоронғи-зулматига тушиб қолган шахслар тавбанинг нурли чироғига бошқалардан кўра кўпроқ муҳтож эканликлари маълум бўлади. Чунки, ушбу чироқ уларнинг қалбларини забт этиб олган гуноҳнинг зулматини тор-мор этиб, уни илоҳий таълимотни қабул қилишга ва бутун аъзолари билан солиҳ амалларни сидқи дилдан бажаришга шай қилиб кўяди.\nУшбу чироқнинг нури ўчиб қолмаслиги учун уни ўз вақтида ёнилғи билан таъминлаб туриш лозим. Бу таъминлаш эса, талаби илм ва сабр қилиш билан амалга ошади. Чунки, инсон илм билан савоб ва гуноҳ ўртасини фарқлашга эга бўлса, сабр билан ушбу йўлда йўлиқиши мумкин бўлган қийинчиликларга бардош бериб, гуноҳ ишлардан йироқлашишга муваффақ бўлади.


Исроил томонидан қилинган ҳаво ҳужуми оқибати Хамас гуруҳининг лидери ва бошқа 10 дан ошиқ одам ҳалок бўлди.\n19 январ 2021, Тошкент вақти: 14:31\nЎтган ҳафтада икки фаластинлик ўзларини бомба билан портлатиб ҳужумлар қилишганидан кейин сешанба куни Исроил томонидан амалга оширилган ракета хужуми минтақада бир ой давом этган нисбий осойишталикни бузди. Исроил бош вазири Ариэл Шарон ўз кучларини сешанба кунги ҳаво ҳужуми муваффақиятли бўлгани билан табриклади. Ҳужум оқибатида фаластинликларнинг радикал Хамас гуруҳи ҳарбий лидери Шайҳ Салоҳ Шеҳода ва бошқа камида 13 одам ҳалок бўлди. Исроил учқучи Ғазо шаҳрида Шеҳода яшаган турар-жой биносига ракета отди, натижада унинг рафиқаси ва қизи ҳам нобуд бўлди. Фаластин шифохонаси ходимларининг айтишларича, сешанба эрталабки ҳаво ҳужуми оқибатида 8 бола ва кўплаб фуқаро нобуд бўлган ва яна камида 145 кишига тан жароҳати етган. Аммо Шарон ўз кабинети учрашувида амалиëт буюк муваффақият бўлганини айтди.\n“Биз фуқароларга ҳужум қилишни истамаймиз ва фуқароларга зарар етгани хақда ҳар доим афсусланамиз. Аммо менинг фикримча, мазкур амалиëт буюк мувофақиятлардан биридир”, дейди Ариэл Шарон. Фаластин информация вазири Ясир Абед Раббо аҳоли зич жойлашган маҳаллага қилинган ҳужумни уруш жинояти, деб атади. Хамас гуруҳи бир баëнот тарқатиб, ҳар бир ресторанда, ҳар бир автобус бекатида ва ҳар бир автобус ичида исроилликлардан ўч олиши хақда ваъда берди. Хамас гуруҳининг маънавий лидери Шайҳ Аҳмад Ясин сешанба куни Ғазо шаҳрида сўз юритиб,\n“Исроил томонидан содир этилган мазкур қирғин-баротга шунчаки қуруқ гап билан муносабат билдирмаймиз. Биз бунга амалий ҳаракатлар билан жавоб қайтарамиз”, - деди.\nХамас гуруҳи матбуот вакили Абдул Азиз ал-Рантиси ҳам Исроил томонидан қилинган ҳаво ҳужуми учун ўч олиниши хақда огоҳлантирди.\n“Шароннинг буйруғига кўра содир этилган ушбу қирғин-барот минтақада зўравонликни оширишга қаратилгандир ва Шарон Хамаснинг бунга жавобан қиладиган ҳужумларига тайëрланиши керак”, - деди.\nФаластин расмий вакили Саеб Эрекатнинг айтишига қараганда, Яқин Шарқ тинчлик жараëнини қайта тиклаш масаласини муҳокама қилиш музокаралар бошланар экан, Шарон бу хатти-ҳаракат билан ракеталар, қуроллар, Ф-16 русумидаги ҳарбий учқучлар орқали зўравонлик қилишини яна бир бор кўрсатган. У яна ўз сўзида давом этиб,\n“АҚШ президенти Жорж Буш Исроил ҳукумати томонидан Фаластин ҳалқига қарши бундай қирғин-баротлар, уруш жиноятлари ва давлат террори содир этилаëтганини қоралашини вақт-соати етиб келганини” – айтди.\nМиср ташқи ишлар вазири Аҳмад Махер ҳам президент Бушни Исроилнинг ҳаво ҳужумини қоралашга ва бундай ҳужумлар такрорланишига йўл қўймаслик учун чоралар кўришга чақирди. Европа иттифоқининг ташқи муносабатлар бўйича расмий вакили Хавиер Солана ва мамлакати ҳозир иттифоққ президентлик вазифасини бажараëтган Дания ташқи ишлар вазири Пер-Стиг Муллер Исроилнинг ҳаво ҳужумини қораладилар. БМТ бош котиби Кофи Аннан ҳам Исроил ҳукуматини бу ҳужум бегуноҳ фуқароларнинг ўлимига сабабчи бўлгани учун танқид этди.


Хомиладорлик давридаги УЗИ текширувлари зарарлими? Врачи Ташкента - Онлайн консультация в Ташкенте\nХомиладорлик давридаги УЗИ текширувлари зарарлими?\nХозирда ультратовушли текшириш (УЗИ) хомиладорлик ривожланишини бахолашнинг энг кенг қўлланаётган, энг хавфсиз ва юқори эффектив усули хисобланади. Замонавий эхография ёрдамида хомиладорликнинг учинчи хафтасидаёк хомила пуфагини бачадон бўшлиғида жойлашганини кўриш мумкин.\nХомиладорликнинг эрта мудддатларида ультратовушли текшириш.\n4 хафталик эмбрионнинг узунлиги 5 мм гача бўлади.\n5- хафтадан эмбрионда юрак уришлари тафовутланиб ўртача 100 тани ташкил қилади.\n6-7-хафталарга келиб эмбрионнинг боши, танаси қўл ва оёқчалари аниқ фарқланади.\nЭмбрионнинг биринчи харакатларини миячани тўлиқ шаклланган даври, яъни 9-хафтадан бошлаб кўриш мумкин.\nХомиладорлик даврида биринчи УЗИ ни қачон ўтказиш керак?\nБўлажак оналар учун УЗИ текширувининг хавфсизлигини билиш жуда мухим. 1978 йилдан бошлаб эхография усулини хомиладор аёлларда кенг қўлланиши лозимлиги белгилаб берилгандан буён ультратовушнинг тирик тўқималарга айниқса она қорнидаги болага салбий таъсирини бор ёки йўқлиги хақида кўплаб илмий текширув ишлари ўтказилган бўлиб, хозирда диагностика мақсадида қўлланилаётган ультратовушнинг таъсирини бир неча маротаба кўтарилган тақдирда хам эмбрион учун зарарли таъсир этмаслиги тасдиқланган.\nБиринчи триместр даврида ультратовушли текширувдан бош тортиш эса бир қатор салбий оқибатларга сабаб бўлади. Шу сабабли биринчи УЗИ текширувини шу даврдан кеч қолдирмасдан ўтказиш тавсия этилади:\nБиринчидан: бу давр хомиланинг қўпол нуқсонлари ва хромосом патологиялари маркерларини аниқлаш учун қулай.\nИккинчидан: ирсий патологияга гумон туғилган пайтларда махсус генетик текширувлар ўтказишга вақт қолади ва хомиладорлик кўнгилдагидек кечмаганда хомиладорликни тўхтатиш имкони бўлади.\nУчинчидан: биринчи триместрда хомиланинг гестацион мухлати 2-3 кун фарқи билан аниқланади. Айнан шу мухлатга қийин вазиятларда акушер ва гинекологлар таянади.\nУЗИ ўтказиш муддатлари:\n12-13 хафталарда – ультратовушли текширувда хомиланинг мухим моментлари: анатомик тузилиш хусусиятлари ва хомиланинг ёқа қисми йўғонлигига (Даун синдроми маркери) бахо берилади.\n22-23 хафталарда – бўлажак боланинг бош мия, юрак, буйраклар, жигар, ошқозон ичак трактидаги ривожланиш нуқсонлари аниқланади.\n31-32 хафталарда — ички аъзоларнинг кечки асоратлари аниқланади. Боланинг ўсиши ва ривожланиши темпи бахоланади. Боланинг она корнида қай холатда ётганлиги (боши билан, думбаси билан, кўндаланг) ва тахминий туғиш муддати аниқланади.\nБакиева Шахло Бахтияровна\nВрач эндокринолог третьей категории


Сочида Россиядаги жаҳон чемпионатигача қолган вақтни орқага сановчи соат ишга туширилди\n22:51 / 17.09.2016\nРоссиянинг Сочи шаҳрида 17 сентябрда Россияда бўлиб ўтадиган 2018 йилги жаҳон чемпионатигача қолган вақтни орқага сановчи соат тантанали равишда ишга туширилди. Бу соат футбол мухлисларининг бирлашадиган маркази бўлади, деб айтди шаҳар мэри Анатолий Пахомов.\nШу муносабат билан шаҳарнинг Денгиз портидаги хиёбонда соатнинг ишга туширилиши тантанали маросими бўлиб ўтди. Тақвим ва ҳакам табличкаси кўринишидаги Hublot циферблатига эга рақамли соатлар Wi-fi-роутер ва исталган мухлис фойдалана олиши мумкин бўлган ички камера билан жиҳозланган. Жаҳон чемпионатининг рамзи билан тушилган фотосуратни ўз электрон почтасига юбориш мумкин.\n"Бу тарихий воқеа, чунки биз бугун орқага сановчи соатни ўрнатдик. Бу соат бизга 2018 йилги жаҳон чемпионатига қанча вақт қолганини эслатиб туради. Биз шу қолган вақт ичида бу муҳим воқеага тайёргарлик кўрамиз. Фикримизча, бу соатлар футбол фанатлари, мухлисларининг бирлашиш рамзи бўлади", деб айтди Пахомов.\nПахомовнинг айтишича, Сочи инфратузилмаси жаҳон чемпионатини қабул қилишга, шаҳар аҳолиси ўз меҳмондўстлигини кўрсатишга тайёр. Маросимда Рио Олимпиадаси олтин медали соҳиби тенннисчи Елена Веснина ва футболчи Дмитрий Буликин фахрий меҳмонлар бўлдилар.\n"Биз она шаҳримизда бундай катта тадбирни ўтказишдек бахтга муяссар бўламиз. Мен ўйлайманки, у кўтаринки кайфиятда ўтади. Мен барчани бу билан табриклайман ва терма жамоамизга омад тилаб қоламан", деб айтди Веснина.\nРоссия соат жаҳон чемпионати


“Чинни бозор” хўжайинлари ҳибсга олинди\nТошкентдаги “Чинни бозор” маъмурияти ходимлари 19 январь куни ҳибсга олинди. Бозор маъмурлари коррупцияга боғлиқ жиноятлар ва давлат мулкини талон-тарож қилганликда айбланмоқда.\nПойтахтдаги йирик улгуржи бозорларидан бири бўлган “Чинни бозор” маъмурлари Тошкент вилояти прокуратурасида сўроқ қилинаётгани айтилади.\n“Чинни бозор”да савдо қиладиган тадбиркорлардан бирининг онаси Озодлик мухбири билан суҳбатда 19 январь куни бозор маъмуриятининг директоридан тортиб қоровулигача ҳибсга олинганини айтади:\n- “Чинни бозор”да мани ўғлим ишлайди. Савдо шохобчаси бор, тадбиркорлик қилади. Эшитишимча, бозорнинг қоровулидан тортиб, Раҳим ака деган директоригача, ҳаттоки бозорлар асссоциациясининг раҳбари бор эди, Қобилҳожи ака деган одам, ўшангача ҳаммасига жиноий иш қўзғатилган. Ҳозир Қобилҳожи ака қочиб юрган экан, бир йигирмадан ортиқ одамни олиб кетишган, дейишяпти,- дейди исми сир қолишини истаган онахон.\nУ кишининг айтишича, "Чинни бозор" маъмурияти, солиқ инспекцияси ва СЭС ходимларидан жами 20 дан ортиқ одам ҳибсга олинган.\nОзодлик манбасига кўра, бозор маъмурларининг оммавий тарзда ҳибсга олинишига бир неча кун олдин тадбиркордан пора олаётган пайтда ҳибсга олинган солиқчининг кўрсатмалари сабаб бўлган:\n- Уч-тўрт кун олдин Тошкент вилоятидан қўйилган солиқ инспектори Ботир деган йигитни пора олаётган жойида ушлашибди экан. Буни ўғлим гапириб берган эди. Ўтган йилда бу солиқчи списка тузиб ҳар савдо шохобчасидан 100 доллардан пора талаб қилган. Мен шу ҳақда солиқ қўмитасининг ишонч телефонига хабар берган эдим. Бироқ, ҳеч қандай натижа бўлмаган эди,- дейди бу онахон.\nУ кишининг ўзи ва ўғли ҳам вилоят прокуратурасига мазкур иш бўйича гувоҳ сифатида чақиртирилган. Терговчи билан суҳбатдан бозор маъмурияти ва солиқ инспекцияси ходимлари иқтисодий жиноятларда айбланаётганлиги маълум бўлди, дейди манба:\n- Терговчи Беҳзод деган йигитдан эшитишим бўйича, бозор маъмурлари бозор қурилишида давлатнинг 4 миллиард сўм пулини ўзлаштириб юборган. Бундан ташқари, ҳар бири 11 миллион сўм турадиган савдо шохобчаларини тадбиркорларга 24 миллион сўмдан сотган. Бизларни куни кеча Тошкент вилояти прокуратурасига ана шу масала бўйича чақиртиришиб, бизни фуқаровий даъвогар деб топишган эди,- дейди онахон.\nТошкент вилояти прокуратурасининг ўзини таништирмаган ходими Озодлик билан суҳбатда “Чинни бозор” маъмурияти вакиллари устидан жиноят иши қўзғатилгани фактини рад этмади. Бироқ, мулозим телефон орқали бу ҳақда маълумот беролмаслигини айтди.\nТошкентдаги энг йирик улгуржи бозорлардан бири саналган "Чинни бозор" хўжалик ва маиший техника моллари билан савдо қилади.\n2010 йилнинг феврал ойида Тошкентдаги энг катта улгуржи бозорларидан бири бўлган “Карвонбозор” маъмурлари ҳам иқтисодий жиноятларда айбланиб, ҳибсга олинган эди. Норасмий маълумотларга кўра, “Карвонбозор” раҳбарияти 30 миллион АҚШ доллари миқдоридаги пулни ўзлаштирганликда айбланган эди.\nСўнгги уч йил ичида Ўзбекистондаги йирик бозорларга ҳуқуқ-тартибот идораларининг қора ниқобли махсус кучлари томонидан бир неча бор рейдлар уюштирилди.